text:
Skaffa hetta
- 2 kg rugmjøl
- 2,5 kg hveiti
- 1 pk natron
- 2 tsk bakipulvur
- 3 l vatn (flótt)
Knoða alt væl saman. Rulla drýlin í "pylsur", sum hvør vigar 900 g og gevur uml. 8-9 stk. Tá teir eru slignir upp, skulu teir standa í 1 tíma, áðrenn teir verða settir inn í ovnin at baka á 200 stigum í umleið 45 min.
Akkurát ein hálvleikur, so tú kanst bjóða drýlin í hálvleikinum, ella til teir eru 96 stig innaní, um tú ert so framkomin, at tú nýtir hitamátara.
Rabarbudrýlurin
Sama mannagongd sum við drýlinum hjá Jórun, men heldur enn at nýta natron, bakipulvur og vatn, lati eg ølger og rabarbuøl í . Tey plaga at siga, at bakstur er "rocketscience" - alt skal verða mált til milligrammið, men í hesum føri er bara at royna seg fram.
Dugir tú at gera vanligan drýl, so meistrar tú skjótt rabarbudrýlin. Og hví ikki royna okkurt heilt triðja? Tað vil siga:
- Hveitimjøl
- Ølger
- Rabarbuøl
- Salt
- Sukur
Vend øllum saman og knoða væl. Sker í smærri bollar og snerk teir á turrari pannu. Baka við 200 stig í einar 18 min. Sker drýlarnar í hóskandi stykki, tá ið teir eru kólnaðir.
Vend í olju og snerk á grillini ella á eini pannu. So er drýlurin klárur til restina av rávørunum (og nei, drýlurin verður ikki ljósareyður - tíverri).
Súltaðar rabarbur
- 1 Ydun rabarbuøl
- 4 spsk. hunang
- rabarbur
Lat rabarbuølina og hunangin í eina grýtu og kóka lakan niður í helvt. Sker hagreiddu rabarburnar í stykki (minst til at nýta smidligar og stívar rabarbur).
Legg rabarburnar í heita lakan og set til síðis við loki á, so tær kunnu súgva allan tann góða lakan í seg. Legg rabarburnar (eini trý stk.) niðast á drýlin.
Jomfrúhummari
Sker jomfrúhummaran í helvt. Tak tarmin úr. Pensla við olju og salti. Grilla á báðum síðum í einar 3 min. Tak úr skeljunum.
Legg upp: Fyrst drýl, so rabarburnar og jomfrúhummaran. Brenn skinkuna og legg upp saman við vatnkarsa og rivnum osti. So lætt og so gott.
Vælgagnist!


c: text/html

text:
Read Article →
Nú eru stórt allar greinar í røðini “Hendur, ið sleptu” í Sosialinum til skjals á heimasíðuni. Tær eru um 230 í tali. Her er søgan aftanfyri stórt sæð allar gravsteinar […]
Read Article →
25. juni í ár vóru tað 150 ár síðani, at føroyski trúboðarin Daniel J. Danielsen, Dollin, varð føddur. Í tí sambandi skipaði Tórshavnar kommuna fyri hátíðarhaldi í Gamla kirkjugarði og […]
Read Article →
Brot úr greinini: Danska avísin Kristeligt Dagblad hevði mánadagin 24. august eina grein við yvirskriftini Færing bragte grusomheder i Congo frem i lyset. Hóast Dollin var danskur ríkisborgari, hevði danskan […]
Read Article →
Týsdagin, 19. januar, var Óli gestur í sendingini Tempo, har tosað var tosað um Dollan og hansara virksemi í Congo. Símun Jóannesarson Hansen var vertur, og sendingin kann hoyrast her.
Read Article →
“Við Tórði á túri” hevur vitjað í elsta býlingin í Norðragøtu. Við í sendingini eru Suni F. Jacobsen, Sólfríð Heinesen, Lea Juul, Magnus Heinason og Óli Jacobsen. Hoyr sendingina her. […]
Read Article →
Mikudagin, 26. august, var samrøða millum Óla og Finnur Koba um Dollan í Summartímanum hjá KVF. Samrøðan snúði snúði seg millum annað um virkisemið hjá Dollanum í Congo og um […]
Read Article →
Faroese Missionary Humanitarianism in the Congo A review of Oli Jacobsen, Daniel J. Danielsen and the Congo: Missionary Campaigns and Atrocity Photographs (Brethren Archivists and Historians Network, 2014). Review by […]
Read Article →
This article is written by Sissel Svendsen and appeared in the Norwegian War Cry 2013. The history is also published in the book in Faroese in the book “Njál”, published […]
Read Article →
Hoyr samrøðuna, sum Óli Breckmann hevði við Óla Jacobsen um nýggju bókina um Njál her.
Read Article →
8. november vóru Óli og Njál í sendigini Nón í samband við nýggju bókina “Njál – ljós í skugga”. Heimasíðan hjá Kringvarpinum skrivar soleiðis: Søgan um Njál er um eitt […]

robotstxt: allowed

filter: keep


text:
Árstíðarjavnaðu lønarútgjaldingarnar vóru í september 750 milliónir krónur, ið er 6,5 % meira enn sama mánað í fjør. Samlaðu lønarútgjaldingarnar fyrstu 9 mánaðirnar av árinum eru 5,8% hægri í mun til sama tíðarskeið í 2016.
(trýst á mynd, so hon gerst størri)
Dagførd og útgreinað hagtøl um lønargjaldingarnar eru at finna í hagtalsgrunninum her.
Stutt um árstíðarjavning og trend
Árstíðarjavnað tøl eru reinsað fyri árstíðaravvik, sum t.d. afturvendandi sveiggið í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar.
Í trendinum er harumframt lagt upp fyri øðrum óreglusemi í mánaðarligu tølunum, og tá sæst tann undirliggjandi langtíðargongdin í lønunum.


text:
Mangan hevur Svangaskarð fingið skotið í skógvarnar, at vera eitt tað mest ómenniskjansliga staðið at leggja ein ítróttarvøll. Tað eru nokk eisini nøkur, sum hava fingið ein ordiligan umgang frá teimum meira illsintu veðurgudunum, tá tey hava vitjað á Svangaskarði.
Men soleiðis er ikki tá Treysti skipar fyri kappingum á Svangaskarði. Fjórðu kapping á rað á Svangaskarði fingu vit dýrdarveður, og sólstrálur so nógvar, at man skal fegnast um, at eingin húðlækni var at ávara. Løtan í kvøld gekk skjótt og tyktist næstan ov stutt.
Tað gekk sera væl at avgreiða kappingarnar í kvøld, har tað varð kappast á 60 m, 200 m, 800 m, kúlustoyti og longdarlopi. Dagsins úrsliti stóð Elsa Berg fyri, tá hon í longdarlopi ikki gjørdi mætari enn at seta nýtt føroyskt met! Elsa leyp 4,59 metrar, sum er 3 cm longri enn gamla metið. Tað metið átti Mona Breckmann, og er frá FM í fjør. Tær vera báðar tvær við til FM komandi vikuskifti, so har verður eina sera spennandi tvídystur um FM-gull og møguligt nýtt føroyskt met.
Hetta er annars triðja lop-metið Elsa setir í ár, og nú eigur hon metini í trístøkk, longdarlopi og hæddarlopi.
Øll úrslitini eru í .pdf her: GP 4 2011 úrslit og eru annars at finna her niðanfyri eisini:


text:
1. Hvørjar upplýsingar brúkti man at telja, hvussu nógv fólk vóru í Føroyum fyrr?
2. Nær er elsta teljing, vit vita um, gjørd?
3. Hvussu nógv fólk kundu vera í húsi tá?
4. Hvussu nógv fólk hava verið í Føroyum tilsamans tey fyrstu ár, vit vita um?
5. Hvørjar eru orsøkirnar til at fólkatalið ikki broytist?
6. Greið frá, hvat hendur í Havn í 1709. Kundi hetta sama hent í dag?
7. Hvat hendur við fólkatalinum síðst í 1700'talinum og hví?
8. Fyrst í 1800'talinum finna føroyingar uppá nakað nýtt. Hvat er tað?
9. Nær tekur fiskivinnan seg upp?
10. Greið frá gongdini í fólkatalinum frá 1900 og upp til okkara dagar.


text:
Laðangarðsbóndin í Sumba hevði eina ferð tikið eina trøllagentu til sín, ið var undan einum steini á Skankafløtti. Hann setti hana til at veva bæði nátt og dag og loyvdi henni onga hvílu. Viðlagt var, at eingin skuldi nevna hana við navn; annars hvarv hon burtur aftur. Titil-táta æt hon. Til eina jólahøgtíð var hon deyðlúgvað av veving og tók so til at kvøða: »Titil-táta eiti eg, Titil-táta eiti eg!« (til at fáa einhvønn til at nevna seg). Eingin lætst um vón at svara til. So letur í einari arbeiðskonu: »Nakað situr hatta og tátar og tátar! Vita okur ikki, at tú eitur Titil-táta?« So var hon horvin úr vevinum við tað sama og sást ikki aftur.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Skt. Pætursborg, Tallinn og Tartu 2012
- MÁNADAGIN, 18 JUNI 2012 22:57
- DAGFØRD HÓSDAGIN, 23 JUNI 2016 16:26
- SKRIVAÐ AV Administrator
Konsertferð til Skt. Pætursborg, Tallinn og Tartu 9. til 18. juni 2012
Í døgunum 9. til 17. juni fer Tórshavnar Manskór fyrst til Sankta Pætursborg og síðani til eina Norðurlendska/Baltiska Manskórsstevnu, sum verður hildin í Tartu í Estlandi.
Stevnan er skipað soleiðis at øll kórini syngja eitt felags programm, sum er givið frammanundan, og sum er øvað bæði væl og virðiliga. Sangirnir eru hesir: »Koit«, »Nescitis vos«, »Varoni gaidiet«, »Sverige«, »Finlandia«, »Coro degli schiavi ebrei dall'opera Nabucco«, »Landkjending«, »Hakkame mehed minema« og »Kodumaa«.
Tað skal syngjast á einari rættiliga stórari scenu, sum er úti, og av tí at scenan og konsertøkið er so stórt, sum tað sæðst á myndunum, er tað meiningsleyst at tey einstøku kórini við bert 30 - 40 monnum syngja einsamøll á hesi scenu. Í staðin eru tey flestu luttakandi kórini deild í natiónir, sum syngja eitt nationalt repertoire. Vit eru eru ikki bólkaðir saman við nøkrum teirra, so vit kunnu ístaðin leggja herslu á tiltøkini, har tey ymsu kórini fara út á bygd, at syngja fyri bygdafólkunum har, og tá verða tað eini tvey, trý kór, sum syngja úr síni vanligu skrá. So tað verður spennandi um vit klára at læra allar sangirnar: felagsprogrammið, okkara egna programm, og tá vit eisini skulu til Sankta Pætursborg, at luttaka á einari kórstevnu, skulu vit læra enn fleiri sangir, so, - sum Rói Patursson sigur í yrkingini »Orðini« - eg havi nógv at læra.
Dagbók fyri konsertferð til Skt. Pætursborg, Tallinn og Tartu 9. til 18. juni 2012
Leygardagur 9.juni
Kl. 07:00 Bussar fara úr Havn av Farstøðini.
Kl. 09:00 Flúgva 3½ tíma við Atlantic Airways til Skt. Pætursborg.
Kl. 17:00 Bussur til Rossiya Hotel.
Kl. 18:00 Fráferð við bussi til Nicolaevsky Palace "Vernissage".
Kl. 19:00 Døgurði á sama stað.
Kl. 21:00 Folklore undirhald á sama stað í 1½ tíma.
Kl. 23:00 Bussur aftur til Rossiya Hotel.
Sunnudagur 10. juni
Kl. 09:30 Bussur til svensku Skt. Katarina kirkjuna/upphiting og sangroynd.
Kl. 11:00 Anglikansk guðstænasta í Skt. Katrina kirkjuni. Vit syngja tveir sangir.
Kl. 12:00 Ábit.
Kl. 12:30 Kirkjukonsert í o. u. ein hálvan tíma á sama stað.
Kl. 13:30 Við bussi Lomonosov.
Kl. 14:30 Í Lomonosov har vit hita upp og hava sangroynd.
Kl. 16:00 Galakonsert í Lomonosov. Festivalurin.
Kl. 18:30 Við bussi til Skt. Pætursborg
Kl. 20.00 Við báti eftir ánni Neva. Vit eta døgurða við øllum góðum afturvið.
Mánadagur 11. juni
Kl. 09:30 Við bussi til miðbýin.
Kl. 10:30 Við báti til summarpalassið Peterhof.
Kl. 13:00 Aftur til miðbýin við báti.
Kl. 14:00 Máltíð.
Kl. 15:00 Vit vitja kirkjuna Savior on Blood. Frí til kl 18:00. So varð aftur eti.
Kl. 20:00 Balett í The Grand Palace Theater. Swan Lake eftir P. Tjakovsky.
Kl. 24:00 Bussur til hotellið.
Týsdagur 12. juni
Kl. 10:00 Bussur til Vetrarpalassið.
Kl. 11:30 Vetrarpalassið og Hermitagan.
Kl. 14:30 Máltíð.
Kl. 17:00 Check-inn á farstøðini á Lenekspo havnini.
Kl. 19:00 Við ferðamannaskipinum Princess Maria til Helsinki ella Helsingfors.
Kl. 20:30 Døgurði (Buffet) á Seven Seas matstovuni á 8. dekki.
Mikudagur 13. juni
Kl. 8:00 Í Helsinki. Vit fara ein busstúr við guide, síðani vitja vit miðbýin.
Kl. 15:00 Vit fara við bussum úr miðbýnum til bátin.
Kl. 16:30 Við ferðamannaskipi til Tallinn í Estlandi.
Kl. 18:30 Bussar koyra okkum á hotellið har vit skulu gista.
Hósdagur 14. juni
Kl. 06:50 Manskórið fer við bussi til sjónvarpstøðina Etv har vit skulu luttaka í morgunsendingini.
Kl. 07:30 Etv hevur samrøðu við Mads A. Winther. Manskórið syngur Føroyar mítt land.
Kl. 11:00 Túr í býnum við Guide, sum fortelur um hann.
Kl. 19:00 Konsert í Skt. Micheal's kirkjuni saman við einum Estiskum manskóri.
Fríggjadagur 15. juni
Kl. 11:00 Við bussi til Tartu. Túrurin tekur um tríggjar tímar.
Kl. 14:00 Í Tartu gista vit á fýra góðum hotellum.
Kl. 16:00 Tann Norðurlendska - Baltiska Manskórstevnan byrjar.
Kl. 19:30 Koyra 40 km til Mooste, har vit hava konsert saman við Backens Manskor og kvinnukórinum Domina, sum er vertur, og sum byrjar konsertina.
Leygardagur 16. juni
Kl. 11:00 Venjing á sjálvari Tartu Festival Arena har øll kórini - 2.700 mans - vóru við.
Kl. 17:00 Øll kórini í skrúðgongu 2,5 km gjøgnum býin til Tartu Festival Arena, við føroyskum flaggi og í føroyskum búnum.
Kl. 18:00 Festivalkonsertin byrjar. Har luttaka 2.700 menn, 1.700 dreingir, symfoniorkestur, hornorkestrum og harmoniorkestur.
Kl. 22:30 Konsertin er at enda komin og vit fara í veitslu í tveimum framsýningarhøllum nærindis.
Sunnudagur 17. juni og mánadagur 18. juni
Kl. 11:00 Sova leingi eftir ein drúgvan og harðan leygardag. Vertirnir eru so vinarligir, at lata okkum hava kømrini til vit fara avstað.
Kl. 21:30 Fara vit til flogvøllin í Tartu, har Atlantic Airways skuldi heinta okkum kl. 21:30. Teir vóru 1½ tíma seinkaðir.
Kl. 03:50 Mánamorgunin lenda vit, umvegis Oslo, í Vágunum. Bussar koyra okkum til Havnar, har vit eru kl. 05:00.
end faq
Við á ferðini til Skt. Pætursborg, Tallinn og Tartu vóru:
1. tenorar: Bent Tommy Linklett (Marianna Eysturoy), Egon Hansen (Katrina Hansen), Eyvind Emil Joensen (Erla Mikkelsen), Hans Pauli Joensen (Katrin Joensen), Helgi Nielsen, Hendrik Rubeksen, Birgir Krossteig (Birita Krossteig), Jógvan Elias Winther Poulsen (Birta Bistopstø og Rógvi Hansen), Mouritz Mohr (Sølvá Vang), Oskar Eiriksson, Peter H. Niclasen, Suni Christiansen (Dorthe Pedersen), Tór Verland Johansen (Erika Hayfield).
2. tenorar: Áki Davidsen (Turið Joensen), Bárður í Baianstovu (Dania Danielsen), Høgni Mikkelsen, Jørgin Pauli Johannessen, Kári Justinussen (Malan Jusitinussen), Kjartan Mohr (Mona Mohr), Jóhannis Joensen (Katrin Nolsøe), Trúgvi Hansen (Eyðbjørg Hansen), Viggo A. Hansen (Elni Hansen).
1. bassar: Christian Kruse (Hjørdis Johansen), Elias Simonsen, Fróði Sandoy, Jákup Wardum, Georg Egholm, Jón Kragesteen (Augusta Mikkelsen), Jónfinn Petursson (Sónja Petersen), Kenneth Samuelsen (Halla Samuelsen), Martin Petersen (Marjun Petersen), Ole Jensen (Sigrid Arge), Nicolai Balle (Oddbjørg Balle), Óli Jákup Tvørfoss (Heidi Tvørfoss), Rógvi Dalsgarð, Stein Fossá (Mortina Fossá), Suni Rasmussen (Anna Maria Rasmussen).
2. bassar: Andrias Reinert (Tóra Reinert), Brynjálvur Johansen, Christian Andreasen (Nella Festirstein), Hanus Joensen (Brynhild Mohr Joensen), Hugo Samuelsen (Sanna Samuelsen), Johan R. Jacobsen (Marjun Jacobsen), Kaj Kallsberg (Olga Kalsberg), Mads Andrias Winther (Anne Lise Winther), Michael Jacobæus (Sólrun Jacobæus), Niels Hóvshólm, Petur Nielsen (Erika Egholm), Peter Gram (Hildur Gram), Sjúrður Norðbúð.
Umframt: Bjarni Restorff (Poula Johansen) Brynhild Arge, Halgir Winther Poulsen (Ása Ellefsen), Jenny Kragesteen, Kári Olsen, Siri Eysturoy,
Myndir frá ferðini til Skt. Pætursborg, Tallinn og Tartu
View this photo set on Flickr
http://manskor.fo/index.php?option=com_content&view=article&id=41&Itemid=52&lang=fo#sigProId860b04f7e9
Vil tú síggja myndirnar á Flickr, so trýst her!


text:
Nú er klárnað í Sørvági, har næstseinasti FM-róðurin skal avgreiðast í dag. Eftir ætlan skuldi róðurin byrja klokkan 15, men tað var so mikið tjúkt í mjørka, at tað ikki bar til at rógva.
Klokkan 16.30 skuldu nýggj boð koma, og tey komu eisini. Nú er klárt í veðrinum, og nú sæst bæði starturin og málið av landi.
5 mannafør dreingir byrja, og flaggtíðin er 16:50.
Flaggtíðir og raðfylgja:
5 mf dr. kl 16.50
6 mf kvinnur kl 17.05
6 mf menn kl 17.20
5 mf gentur kl 17.35
8 mf menn kl 17.50
10 mf menn kl 18.05
5 mf kvinnur kl 18.20


text:
Um KT-didaktikk
KT-didaktikkur
Við Skúlanet kemur eisini fokus á kt-didaktikk: hvussu kann kunningartøkni – kt– nýtast best møguligt. Skúlanet gevur undirvísarum og leiðarum góðar karmar at kanna, royna og deila teir didaktisku møguleikarnar, sum læritøknin gevur.
Síðstu árini hevur talgildingin fingið alt meira fótafesti í okkara samfelagi – á nærum øllum økjum, eisini innan skúlaverkið. Tí mugu undirvísarar í dagsins samfelagi í størri og størri mun duga at velja, hvussu teir vilja undirvísa, og hvørji amboð rigga best til tann undirvísingarháttin, sum tey ynskja at nýta. Hetta er ein fjøltáttað og krevjandi uppgáva, ið krevur meira enn tøkniliga vitan og tøkniligan førleika.
Skal kt nýtast á skilagóðan máta í undirvísingini, hevur undirvísarin brúk fyri trimum sløgum av vitan: fakligari, didaktiskari og tøkniligari.
Sum sæst omanfyri, eru tøknin og kt partur av eini størri heild. Mangan hoyrist, at tøknin er stýrandi, og at námsfrøðin og fakligheitin noyðast at laga seg eftir tøknini. Myndilin omanfyri byggir á eina sannføring um, at øll trý vitanarøkini – faklig, didaktisk og tøknilig vitan - eiga at samspæla. Við hesum í huga er endamálið at geva undirvísaranum betri førleikar at avgera, um, nær og hví tøkni skal brúkast í undirvísingini.
Kt-didaktikkur snýr seg sostatt um, at tøknin verður nýtt út frá fakligum innihaldi og didaktiskum meginreglum. Soleiðis kann tøknin stimbra til, at undirvísarin fer at bróta upp úr nýggjum og uppdaga nýggjar møguleikar. Tað ræður um, at næmingurin lærir best møguligt, og kt kann gera sítt til, at næmingurin fær góð úrslit, sum kanska ikki høvdu borið til uttan tøknina.
Fakliga og didaktiska grundarlagið í skúlaverkinum má mennast støðugt. Einans soleiðis kann arbeiðið við kt-didaktikki gagna bæði undirvísara og næmingi. Kt-didaktikkur kann ikki standa einsamallur, men er partur av eini størri heild.
Skúlanetið og skipanin til Lestrarfyrisiting knýta alt skúlaverkið saman í eina stóra eind. Kt-didaktikkurin fær ágóða av hesum, tí hetta kann skapa betri møguleikar fyri vitanardeiling og førleikamenning. Alt hetta eru týðandi partar av kt-didaktisku menningini. Skúlarnir fara eftir øllum at døma at skula lyfta nógv færri av teimum størru tøkniligu uppgávunum. Á hesum grundvølli ber til at seta kt-didaktisk menningarátøk í verk, sum kunnu vera øllum skúlaverkinum til gagns og frama.


text:
Tá ið søkt verður um byggiloyvi til sethús, skal kommunan hava:
Umsóknarblað um byggiloyvi fæst hjá kommununi ella í yvirlitinum til vinstru.
Niðanfyri sæst, hvørji fylgiskjøl skullu leggjast við í umsóknina.
Tekningar
Servituttir
Í teimum førum, har serstøk fyrivarni og/ella sertreytir eru á ognini, skullu øll skjøl hesum viðvíkjandi leggjast við í umsóknina.
Frágreiðingar og útrokningar
Frágreiðingar, útrokningar og onnur skjøl, sum saman við tekningunum geva fullfíggjaða greiða lýsing av ætlaðu byggingini, skullu leggjast við í umsóknina.
Í faldarinum, "Sethúsabygging" eru dømi um tekningar og útrokningar.
Gravi- og byggiloyvi
Eitt depositum á kr. 20.000,-, er álagt áðrenn gravi- og byggiloyvi verða útskrivað.
Hetta depositum er fyri at dekkað møguligar útreiðslur, sum kommunan kann fáa av at umvæla møguligar skaðar á veg, kantsteinar o.a., sum kunnu verða gjørdir í sambandi við arbeiði við útgrevstri ella bygging.
Um skaði er gjørdur, ið kostar meir enn kr. 20.000,-, verður rokning send fyri írestandi upphæddina.
Um ongin skaði er hendir tá byggingin er liðug, fær ánarin peningin goldnan aftur.


text:
Dansistevna 2011
Lag: Kom og dansa
Saman eru komin her í veitslulag
allan dagin hava gingið rað í rað
eitt og tvey til vinstru, vendi mær so við
aftur nýggjan makkara við mína lið.
Longu ungur fór at gera meg til mans
í skúlanum eg skuldi læra fólkadans.
Rhoda okkum stýrdi og tað við manér,
Helga spældi trúliga upp á klaver.
Nógvir dansir skuldu rúma í mín knokk,
okkurt var um hønurnar, sum høvdu topp.
Hin var Frants á Argjum, ungar hevði fleir.
Royndi eg at læra meg, eg minnist teir.
Seinni kom ein kona heilt úr USA,
drigin var av einum ungum danskara,
Gamlir dansir – nýggir – setti ei til viks,
onkur góður valsur og so Postie’s Jig.
Polka trin og trummuvals, hvat skal tað til,
Slentre kontra og so ein Virginia Reel,
Bettte mand i knibe og Jødetur fra Mors,
Villar gæs á flogi og ein springarpols.
Stuttligt er at dansa fyri lív og sál,
gamlir dansir eru okkar’ felagsmál,
skifta títt og leingi, ver nú bara við,
aftur nýggjan makkara við tína lið.
Søgur ganga um at kapping vit nú fá,
liggja sløtt á rygginum og bein uppfrá,
svingarar tað kallast, tey duga síni ting,
eitt og tvey til høgru og eitt ordans sving.
Heldur hesin dagur fram á sama hátt,
vænti eg vit fáa eina langa nátt,
Dansistovugaman, heilsu sendi tær
beri glas at munni so og skál frá mær.
Jákup Danielsen


text:
Komandi mánaðirnir verða “Samrøður um námsfrøði”-tiltøk á breddanum hjá nevndini hjá Føroya Pedagogfelag. Leisturin verður upplegg frá fakfólkum, sum vit síðani hava samrøður og kjak um.
Endamálið við tiltøkunum er at styrkja okkara egnu fakligu førleikar og seta orð á okkara námsfrøðiliga yrki.
Tankin um tiltøkini sprettir millum annað úr fakliga bólkaarbeiðnum um hvussu vit kunnu styrkja okkara fak, sum varð lagdur fram á aðalfundinum í 2017.
Eisini arbeiddi okkara Dagstovnaráð saman við Rógva Thomsen, sála, við verkætlanini “Námsfrøði í heimsflokki”, sum er partvísur íblástur til tiltøkini.
Úr vitjanunum á dagstovnum í fjør kring landið høvdu vit nógvar gevandi og góðar samtalur um dagstovnaøkið. Saknur var tó eisini fyri líknandi tiltaki til sosialpedagogiska økið.
Ætlanin er tó hesaferð at vit bjóða øllum fakøkjum inn at seta orð á námsfrøðiliga fakið, og byrja vit við einum uppleggi í partvíst byggir á tankar, ið gjørdir vóru í samband við fyrru rundferðina.
Síðani verður bjóðað til aðrar samrøður seinni í ár um námsfrøðina og hvørjar tankar tit hava gjørt tykkum um hana.
Tilmelding er neyðug og fer fram HER
Seinasta freist at melda seg til er 27. august.
Fyrsta samrøðan verður í Tórshavn 29. august 2018 frá 19.00 til 22.00.
Tiltakið verður í Østrøm.
Tankar tit kunnu gera tykkum eru m.a.:
Hvat ella nær er námsfrøðin í heimsflokki
Hvussu kemur námsfrøðin í miðdeplinum?
Hvat leggja tit/tú dent á í tykkara/tínum arbeiði?
Nær útinna vit eitt gott arbeiði?
Hvørji amboð skulu verða til taks?
Ætlandi tiltøk:
29. august 2018 – Tórshavn
26. september 2018 – Vágoynni
31. oktober 2018 – Suðuroy
28. november 2018 – Klaksvík


text:
Ársroyndir
Á heysti og á vári eru 8. og 9. flokkarnir til skrivliga roynd. Royndirnar eru í føroyskum - framseting og fyrisøgn, donskum - framseting og fyrisøgn, rokning - fimisrokning og greiðslurokning og enskari framseting/mállæru.
Í mai/juni fara 7. og 8. flokkarnir til skrivliga og munnliga ársroynd. Skrivliga verða tey roynd í føroyskum - framseting og fyrisøgn, donskum - framseting og fyrisøgn og støddfrøði - fimisrokning og greiðslurokning. Tó fer 8. flokkur eisini upp í enskari framseting/mállæru.
Munnligu ársroyndirnar hjá 7. og 8. flokki verða ásettar av leiðslu skúlans. Vanliga eru tær 3-5 í tali.


text:
Steypakapping, kvinnur: Fleyr, SÍ og TB eru komin víðari
Hinvegin er ikki greitt, hvat hitt liðið í bólki 1 verður. KÍF og Ternan skuldu eisini spæla í sunnukvøldið, men tann dysturin mátti útsetast. Nýggi leikdagurin er settur at vera 5. januar.
Sum støðan er nú, kunnu øll trý liðini í bólki 1 spæla seg víðari. Dráttur liggur best fyri, tí tær hava fýra stig og ein settmun uppá -1. Men av tí, at KÍF og Ternan bæði hava tvey stig, og ein settmun uppá ávikavist -1 og -2, kunnu bæði liðini enda frammanfyri Drátt. Vinnur annað av liðunum 3-0 ella 3-1, fær vinnandi liðið trý stig, og so eru tær frammanfyri. Og vinnur KÍF 3-2, er tað eisini nóg mikið. Tí tá endar KÍF eisini á fýra stigum, men við betri settmuni enn Dráttur og eisini betri innanhýsis.
Tí er í løtuni bara greitt, at Fleyr, SÍ og TB eru komin víðari í hálvfinalurnar, sum vera spældar í høllini á Hálsi tann 11. februar 2017.
Úrslitini í gjár vóru annars hesi:
Bólkur 2:TB-Mjølnir 3-1 (20-25, 25-16, 25-18, 25-9)
Bólkur 2: ÍF-SÍ 0-3 (16-25, 25-27, 26-28)
Bólkur 1: Fleyr-Dráttur 3-0 (25-17, 25-14, 25-21)
Bólkur 1: KÍF-Ternan er útsettur til 5. januar 2017


text:
Áheitan til avvarðandi og vitjandi annars
Bú – og Heimatænastan fylgir tilráðingunum frá heilsumyndugleikanum og vil tí heita á avvarðandi og vitjandi sum heild, um at virða tilmælið frá Landsstýrismanninum í heilsumálum, og ikki koma á vitjan fyrstu 14 dagarnar eftir heimkomu frá londum, ið eru flokkað sum corona vandaøkir.
Tað er okkara greiða tilmæli, at allir borgarar, sum hava verið í londum, ið verða bólkað, sum vandaøki, fara sjálvboðin í karantenu í 14 dagar.”
Heilsumálaráðið 4. mars 2020Vinarliga
Leiðarin og eindarleiðarin


text:
Sanna á Løgmansbø, leiðari á dagstovninum Birkilund, heldur tað hava stóran týdning fyri stovnin og pedagogikkin at hava tilkomin starvsfólk sum Hannebeth í hópinum. Tað teoretiska má ongantíð sleppa at skugga fyri tí menniskjaligu nærveruni á stovnunum, sigur hon.
Ingolf S. Olsen – PRESS
– Tað er gull vert fyri ein stovn at hava starvsfólk sum Hannebeth Dam, eisini sjálvt um tey onga formliga útbúgving hava. Hannebeth hevur verið her, áðrenn nakar pedagogur setti fótin inn um dyrnar, og eg haldi, tað er so ógvuliga týdningarmikið, at vit kenna og síggja tað søguliga perspektivið – hvaðani eru vit komin, og hvussu eru vit komin higar, sum vit eru í dag. Tað kemur ikki av sær sjálvum, og at møta fólki, sum hava verið ein partur av hesum so leingi, tað haldi eg er øgiliga stuttligt og spennandi.
Tað sigur Sanna á Løgmansbø, leiðari í Birkilund, nú Hannebeth Dam gevst á vøggustovuni á stovninum eftir 52 ára trúgva tænastu.
Les eisini: Hannebeth á eftirløn eftir 52 ár.
Ommuleikluturin
Fleiri av starvsfólkunum í Birkilund hava verið á stovninum í nógv harrans ár, men tað merkir samstundis, at fleiri teirra fara við stuttum millumbilum. Tað harmar leiðaran, tí tað er gott fyri ein stovn, at hava starvsfólk í øllum aldursbólkum. Og fyri børnini er tað eisini gott, um onkur er, sum fær ein ommu- ella abbaleiklut.
– Tá normeringarnar vóru av tí ringasta í Danmark fyri nakað síðani, royndi man at fáa ommur og abbar at koma inn at avlasta á dagstovnunum. Tað var ikki serliga væl skipað, og átakið fekk ógvuliga nógvar og hvassar atfinningar. Men eg haldi als ikki, at tað hugskotið í grundini er vánaligt, um tað verður gjørt rætt. Tí eg haldi, at tað er so ræðuliga nógv at vinna í at hava fjølbroytni í einum starvsfólkahópi og í mátanum, tað verður hugsað upp á á einum stovni. Fakligheitin skal sjálvandi vera upp á pláss, men hitt er eisini týdningarmikið, sigur Sanna á Løgmansbø.
Pedagogikkur og kærleiki
Hon heldur, at tað í einum heimi, sum hevur verið ígjøgnum umfatandi rembingar seinastu 50 árini, ikki minni tá tað um pedagogikk og barnauppdragilsi ræður, hevur týdning at kunna spegla sær í einum, sum hevur verið við í allari gongdini, og sum ikki neyðturviliga byrjaði ferðina bara við einari fakligari útbúgving í viðførinum, men var drivin av onkrum øðrum – hjá Hannebeth var tað kærleikin til børnini, sum var drívmegin.
– Tað hevur jú verið nógv frammi um professionellan kærleika seinastu árini. Tað kann tó eisini blíva so professionelt, at talan verður um frástøðu. Men vit koma ikki rundan um, at hetta – pedagogikkur – snýr seg um menniskju, um relasjónir, umsorgan og nærleika.
– Okkara kærleiki fer ongantíð at kunna samanberast við mátan, sum foreldur elska síni børn. Tað er heldur ikki tað, sum er meiningin. Men menniskjanslig umsorgan og menniskjansligur kærleiki, tað skal vera ein partur av tí. Hitt blívur ópersónligt og kalt upp á onkran máta, sigur Sanna á Løgmansbø.
Hon heldur, at vitanin um børn er vorðin so ógvuliga stór, og professionaliseringin á dagstovnunum er vorðin so umfatandi, at tað kanska onkuntíð fer ov langt.
Broyttur hugburður
Tað er ein gongd, sum eisini hevur broytt hugburðin hjá foreldrunum, heldur hon.
– Vit hava skapað eitt samfelag, har vit hava sagt foreldrunum, at ekspertvitanin um børnini í veruleikanum liggur hjá okkum. Afturfyri vænta foreldrini, at tað er okkara fremsta uppgáva at servisera tey. Tað er okkara egna skyld, men inni her havi eg roynt at víst á, at tað altíð eru foreldrini, sum kenna síni børn best.
– Vit kenna tey upp á ein annan máta út frá nøkrum fakligum perspektivum, men vit mugu ongantíð undirmeta ta vitanina, sum foreldur hava. Og so haldi eg eisini, at man skal vera eyðmjúkur fyri tí, sum fólk sita við úti í samfelagnum.
– Skorið inn á bein er tað ein tænasta, vit veita foreldrunum, meðan tey eru til arbeiðis. Men vit kunnu ongantíð koma í teirra stað, sjálvt um tendensurin kanska hevur verið, at barnauppalingin er vorðin professionaliserað. Men tað er ein munur á barnauppaling og tí reint fakligu vitanini um, hvussu eitt barn mennist og blívur til eitt menniskja her í heiminum.
– Tíbetur haldi eg, at tað spakuliga verður farið hin vegin aftur, har man sigur, at tað eru tit foreldur, sum eiga børnini, tað eru tit, sum vita best. Vit hava so eisini eina vitan, sum vit hava her á staðnum, og sum vit brúka í okkara professionella virki, sigur Sanna á Løgmansbø.
Les eisini: Hannebeth á eftirløn eftir 52 ár.
– Tað er gull vert fyri ein stovn at hava starvsfólk sum Hannebeth Dam, eisini sjálvt um tey onga formliga útbúgving hava. Hannebeth hevur verið her, áðrenn nakar pedagogur setti fótin inn um dyrnar, og eg haldi, tað er so ógvuliga týdningarmikið, at vit kenna og síggja tað søguliga perspektivið, sigur Sanna á Løgmansbø, stovnsleiðari á Birkilund
Sanna á Løgmansbø, stovnsleiðari, og Hannebeth Dam, uttanfyri Birkilund 30. juni, sum var seinasti vanligi arbeiðsdagurin hjá Hannebeth


text:
Skriva út
Læruúrtøkur
Eftir lokna útbúgving megnar tú:
- Vitan um týdningarmestu viðurskiftini innan títt fakøki grundað á nýggjastu altjóða fakligu vitanina.
- At problematisera, greina og framleiða viðkomandi vitan innan títt fakøki og tema.
- At arbeiða problemorienterað og tvørvísindaligt á einum høgum fakligum støði.
- Sjálvstøðugar uppgávur og leiðslu á hægsta støði, og at samstarva við javnlíkar í arbeiðsbólki.
- At samskifta og kjakast um gransking og vísindaliga vitan við fakfelagar og ikki-serfrøðingar.
- At taka á teg analytiskar arbeiðsuppgávur vegna privatar, almennar ella sjálvbodnar stovnar, herundir at bera fram væl grundaðar loysnir uppá praktiskar avbjóðingar.


text:
Emanuel Minos helt møti, har hon búði. Og hon fekk høvi at greiða honum frá tí, hon hevði upplivað. Hann festi tað á blað, men helt tó, at tað tyktist so óskiljandi, at hann valdi at leggja tað í eina skuffu. Men nú, næstan 30 á seinni, hugdi hann at tí og skilti, at hesum mátti hann siga onkrum frá. Hetta er skrivað av eftir eini upptøku frá einum møti í Sunnmøre í 1995. Henda gamla kvinna var ein vakin sannorðað kristin, ið fekk gott ummæli frá øllum, sum kendu hana.
- Eg sá heimin sum eitt slag av globus. Eg sá Evropa, land fyri land. Eg sá Norðurlond. Eg sá Noreg. Eg sá slíkt, sum fer at henda, áðrenn Jesus kemur aftur — beint áðrenn tann síðsta vanlukkan kemur yvir mannaættina; ein vanlukka, sum vit ikki áður hava kent makan til. Hon nevndi 4 bólkar. Beint áðrenn Jesus kemur, verður ein linni, sum vit ikki áður hava havt. Tað verður friður, og friðurin fer at vara í eina tíð. Í hesi friðartíð fara nógvar tjóðir at avvápna, eisini Noreg, og vit verða heldur ikki hesaferð fyrireikað, tá ið tað kemur. Triði veraldarbardagi fer at byrja á ein hátt, sum eingin hevði væntað — og frá óvæntaðum stað.
- Hugburðurin millum tey kristnu fer at verða meira flógvur enn nakrantíð áður. Eitt fráfall frá sannari og livandi trúgv, og kristin fara ikki at verða opin fyri rannsakandi boðskapi. Tey fara ikki eins og áður at vilja hoyra um synd og náði, lóg, gleðiboðskap og heilaggering. Ístaðin kemur ein eftirgerð: Eydnukristindómur. Tað ræður um at hava framgongd: Materiellir hentleikar, ting, sum Gud aldri hevur lovað okkum á henda hátt. Kirkjur, bønhús og fríkirkjur fara at gerast alt meira tómar. Ístaðin fyri tann boðskap, vit eru von við gjøgnum fleiri ættarlið — sum t.d. at taka upp kross sín og fylgja Jesusi — fer undirhald, list og mentan at ráða, har sum vekingarmøtir áttu at verið. Hetta kemur at henda í stóran mun, beint áðrenn Jesus kemur — og vanlukkur koma yvir okkum, og fólk fara at verða sovandi í sínum anda.
- Tað kemur ein tíð fylt við eini moralskari sundurmoltan, sum gamla Noreg ikki áður hevur upplivað. Fólk fara at liva sum gift, uttan at vera gift (hetta var í 1968, og eg trúgvi ikki, at hugtakið pappírleyst hjúnarlag var til tá, (E.M.). Óreinska áðrenn hjúnalag og ótrúskapur í hjúnalagi fara at vera tað vanliga, og á allan hátt verður borið í bøtuflaka fyri tí. Tað fer eisini at sníkja seg inn ímillum Christin, og vit geva eftir — eisini tá tað snýr seg um synd móti náttúruni. Beint áðrenn Jesus kemur aftur, fer sjónvarpið at verða fylt við harðskapi: Ein harðskapur so ræðuligur, at hann fer at læra fólk at drepa og oyðileggja hvønn annan, og tað verður vandamikið at ganga á gøtuni. Talið á sjónvarpsrásum verður stórt, eins og innan útvarpið. Morð og oyðilegging verða roknað sum undirhald og fara at breiða seg til alt samfelagið. Tey mest intimu tingini, sum hoyra hjúnarlagnum til, fara at verða fyri opnum skýggja. (Hetta var í 1968, og eg mótmælti við at vísa á, at vit høvdu lógir, sum forðaðu fyri slíkum, E.M.). Tá segði tann gamla konan: Tað kemur at henda, og tú fært at síggja tað. Alt tað, vit áður hava havt, verður brotið niður, og tað mest ósømiliga verður víst fyri eygum okkara.
- Fólk úr fátøkum londum fara at koma í stórum tali til Evropu, (í 1968 høvdu vit ikki innflytarar, E.M.). Tey koma til Norðurlond og Noreg. Tey fara at gerast so nógv í tali, at fólk fara at venda sær ímóti teimum. Tey fara at verða viðfarin eins og jødarnir áðrenn kríggið. (Eg skilti hetta ikki tá og mótmælti, E.M.). Tá runnu tár av kinnum hennara. Eg fari ikki at síggja tað, men tú fert at síggja tað. Tá brádliga kemur Jesus aftur, og triðji verðaldarbardagi brestur á. Tað verður eitt stutt kríggj. Øll kríggj, eg áður havi upplivað, eru sum spæl samanborin við hetta, og at enda verða kjarnorkubumbur nýttar. Luftin verður dálkað, soleiðis at ein ikki kann anda hana. Tað fer at raka fleiri heimspartar: Amerika, Japan, Australia, tey ríku londini. Vatnið verður oyðilagt; jørðin kann ikki longur dyrkast. Úrslitið verður, at bert leivd verður eftir, og leivdin í teim ríku londunum fer at royna at flýggja til tey fátæku londini, men tey verða líka hørð ímóti okkum, sum vit vóru ímóti teimum. Eg eri so glað fyri, at eg ikki fari at síggja hetta, men tá hendan tíðin nærkast, mást tú taka mót til tín og siga frá hesum. Eg havi fingið hetta frá Guði. Einki av hesum stríðir ímóti Bíbliuni, sí Opbinberingina 6 og frameftir. Men tann, sum hevur Jesus til Frelsara og Harra, er tryggur.


text:
Vørur - bøkur merktar við "Mistrivnaður"
Vís alt 2. veraldarbardagi 2. veraldarbardagi/Stalingrad Afrika AIDS angist Antje Damm appilsingulur krabbi Astrid Lindgren at sova at vaksa upp at vaska sær autisma bamsa barnaarbeiði barnabókmentir barnabøkur eldri barnaheim barnhermenn barnsburður Beinta bindibók bláur faktakrabbi bláur krabbi brotsgerðir brotsverk bundinskapur bygdasøga Bárður Oskarsson bíbliusøga Bókarøð fantasy bókmentir bókstavirnir børn David Walliams Delia Ciccarelli deyði dreingir dreki dreygar Dísa dýr Edward Fuglø Árni Dahl einsemi elin michelsen Elin á Rógvi elting emil í lønnibergi endurminning Enja Eric Carle etingarólag eydna facebook faktabók faktakrabbi familja fantasi fantasy ferðasøga ferðavinna ferðir ferðsla Flekk flóttafólk flóttar foreldraleys forelskilsi fornfrøði fosturbarn foto Francesca Simon frælsi frælsisrørsla frøkun ignora fuglar fuglur furða fátækdømi fátækradømi Fívil fótbóltur Føringasøga Føroyar føroysk faktabók føstulávint føðingardagur gandur gentufótbóltur gentur Gladiatordrongurin gladiatorur gomul gráur krabbi grønur krabbi gulur krabbi gávur gøtubørn happing Harry Potter harðskapur hatur hav heilin heilsa heima heimadýr heimloysi heimssøga heksir Hervilgi Henry Herviligi Henry HIV Hjalmar Didriksen Apol hjálpsemi hjúnaskilnaður holocaust hugflog hugo hungur Hungursleikir hungursleikirnir indiánar Ingrid Olsson smábarnabøkur internet islam Jakob Martin Strid Janus á Húsagarði Jessica Schiefauer john blake jól jólaboðskapurin jólabók jólamaður jødahatur jødatýning kanin Kathrina Skarðsá kenslur Kepler62 Kim Fupz Aakeson kjarnorka klassikari klemm kommunisma krabbabók Krabbabøkur krabbbøkur krabbi krimi kroppur kroppurin Krossfiskur krossorð krígg kríggj krógva og blunda kvæði kyn kynsligur ágangur kynslív kærleiki kærleiki og vinalag landnám leiku lilla krabbi Lisa Aisato Lívið myndprýtt list Listdetektivarnir lond loyndarmál loyndarmálið loynidómur Luddi & Lundisa lundi lærarar lættlesibók lívssøga lús lýs M. G. Leonard mafia Maggi mamma Mamma Mu Mannajagstrarin mannarættindi Marjun Syderbø Kjelnæs mats strandberg lívið myndprýtt matstikni matur meiningsloysi messi mimbo jimbo mistrivnaður morð Mosambik mumi mumidalur mumitrøll mumiur Myndabók myndir myrkaræðsla mállæra Mín jólabók narnia natúruvernd nelson mandela nethapping njósning náttúra Nýggjastu Nýggjastu Flekk Pappbók Ole Lund Kirkegaard orð orðabók Pax peter madsen Pettson og Findus Pettson og Findus Smábarnabøkur petur kanin Philip Pullman pinkulingur pippi pixi plakat pápar pátrúgv Rakel Helmsdal rannsóknir reality show reyður krabbi ritverk rokkur Ronaldo ross rossabók rættindi ræðusøga rím Róm rómverjaríkið rúmdin rúsdrekka sagnir saknur samanhald sangir sangur/tónleikur science fiction seyður sjálvmorð sjósavn sjúka sjúkur skemt skilnaður skip skipslív skordýr skrímsl skrímslabøkur skóg skúlabyrjan skúlating skúli slatur Smábarnabók Smábarnabøkur Smábarnabøkur Upprunaføroysk smábørn sorg spenningur spæl spøkilsi ST stavraðið steinøld stríðsítrótt stuttsøgur suðurafrika Sven Nordqvist svik systkin sálarsjúka søga søgn tarzan teknirøð teknisøga teldukjatt telduspæl tenn Teseus tolsemi Toron Tove Jansson trælahald trælir trælur trøll Tsatsiki tunglyndi Turbo tíðindi tónleikur tøl uggi undirvísing undur ung ungdómsbók ungdómsbøkur ungdómslív uppgávur upprunaføroysk bók vampýrur veður Vigdís Sanna A. Dahl Rán Flygenring vikudagar vinalag vinir vinkonur vitello við hús viðarlund Vár Berghamar Jacobsen vættrar vættur víkingar víkingatíð vísindaskaldskapur William Wenton yrking yrkingar yvirtrúgv zombie Álvur Ákason Øssur og Maria árstíðir átrúnaður ættarsøga ættleiðing ævintýr í skúla ítriv ítrótt óhugnaligar bøkur óhugni órættvísi øvund øvundsjúka øðrvísi úr mosakulluni


text:
At tað eru nøkur fólk, sum leggja alla sína orku í frælsa ítróttin, eru vit eftir hondini mong, sum vita her heima. Nú spyrjast hesi tíðindi eisini uttanfyri landoddarnar, og nú Dansk Atletikforbund í sambandi við ársaðalfundin seinast í oktober fer at kjósa ársins profilar, er Heri Ziska ein av trimum í uppskoti at gerast gerast ársins leiðari.
Her er hann komin í fínt selskap. Sjálvur DAF- formaðurin Karsten Munkvad og Michael Bruun Jepsen, sum er høvuðsmaðurin aftanfyri Copenhagen Open, verða hinir báðir í uppskoti sum ársins leiðari.
Heri er ikki bara venjari og leiðari. Hendan myndin er frá FM 2016, tá hann gjørdist føroyameistari í bæði klingrukasti og sleggjuvarpi
DAF lýsir Hera soleiðis: ágrýtin, eyðmjúkur og fyrikomandi við einari góðari venjingarfilosofi, tá tað snýr seg um venjing av ungdómi. “Ger tey góð, men ger tað spakuliga”. Eisini verður dentur lagdur á, at Heri eggjar føroyingum at halda á fram við frælsa ítróttinum, eftir at tey eru farin uttanlands í útbúgvingarørindum.
Í FÍF eru vit púra samd. Og vit eru sjálvandi eisini errin. Tað arbeiði, sum Heri hevur lagt í frælsa ítróttin, kann ikki virðismetast. Øll hava møguleika at fara inn á heimasíðuna hjá DAF at atkvøða. FÍF-formaðurin hevur sjálvandi longu latið sína atkvøðu til Hera, og vit í FÍF fara at heita á onnur at gera tað sama.
At vera í uppskoti til hendan heiður er longu ein stórur heiður. Vit ynskja Hera bestu eydnu. Slóð til atkvøðugreiðsluna er her


text:
Les víðari á hægri námi á Glasi
Tann 1. august 2020 er freistin at søkja inn á HD, akademiútbúgvinina og diplomútbúgvingina í leiðslu á Glasi
Aftur í ár hevur Glasir fleiri spennandi útbúgvingar á skránni innan hægri nám. Fyri tey, sum koma av miðnámi, eru liðug at læra ella ynskja at útbúgva og menna seg víðari, bjóðar Glasir fýra útbúgvingar HD (grannskoðan, bankar, trygging, búskapur o.t.). Fyri tey, sum hava arbeiðsroyndir og ynskja at menna seg víðari eru akademiútbúgvingin og diplomútbúgvingin í leiðslu tað upplagda valið, har tú kanst sameina starv og útbúgving – og lesa víðari her í Føroyum. Afturat hesum trimum útbúgvingunum kemur byggifrøði, sum byrjar í januar 2021.
Í køssunum niðanfyri kanst tú lesa meira um útbúgvingarnar.
Umsóknarfreistin til HD, akademiútbúgving og diplomútbúgvingina í leiðslu er 1. august 2020.
Tú kanst søkja inn á allar hesar útbúgvingar nú, her.
- Akademiútbúgving
Les meira um akademiútbúgvingina her.
- DLÚ - diplomútbúgving í leiðslu
Les meira um DLÚ her.
- HD - hægri diplom
- Byggifrøði
Byggifrøði er útbúgving á professiónsbachelorstigi, sum tekur 3½ ár. Henda útbúgving er høgt í metum í Føroyum. Nógvu dugnaligu byggifrøðingarnir, sum eru útbúnir á Glasi, arbeiða í dag hjá bæði landi, kommunum eins og størri og smærri byggifyritøkum. Upptøka til byggifrøði verður í januar 2021
- Tænastubúskapur
Freistin at søkja inn á tænastubúska á hesum sinni var 1. juli 202o. Les meira um tænastubúskap her. Video við Guðrið Højgaard sæst her.
- Fíggjarbúskapur
Freistin at søkja inn á fíggjarbúskap á hesum sinni var 1. juli 202o. Les meira um fíggjarbúskap her. Video við Poulu Michelsen sæst her.


text:
Nýggja heimasíðan hjá Tórshavnar kommunu
Nýggja heimasíðan hevur verið í gerð síðan í fjør summar, og nú er hon klár at taka í nýtslu. Mangt á síðuni er broytt, og mangt er eisini nýtt. Her kanst tú lesa um nakrar av hentleikunum og broytingunum, vit hava gjørt.
Nýggja heimasíðan er eitt hamskifti innan og uttan, og tað kann tí henda, at hon krevur eitt sindur av tilvenjing í fyrstuni. Bæði hjá tær og okkum. Hon er tó ment soleiðis, at tað skal vera lættari hjá tær at finna vegin inn til viðkomandi tilfar og avgreiða tíni ørindi. Samstundis er hon gjørd soleiðis, at tað eisini ber til hjá kommununi at sleppa út við tí, sum vit ynskja at kunna teg um. Vit hava roynt at skipa heimasíðuna soleiðis, at hesi bæði ynskini hjá tær og okkum ikki darva hvørt annað.


text:
Victoria (British Columbia)
Victoria er ein býur nærindis Kyrrahavsstrondini í vestara parti av Kanada. Býurin er høvuðsstaður í landslutinum British Columbia.
Victoria liggur uml. 100 km sunnan fyri Vancouver, heilt úti á landsynningsendanum á oynni Vancouver Island, beint við markið til stakríkið Washington í USA. Amerikanski stórbýur Seattle er uml. 100 km í ein landsynning úr Victoria. Tað 154 km langa og 20 til 40 km breiða sundið sunnan fyri oynna eitur Strait of Juan de Fuca. Sundið á markinum millum Kanada og USA er ein partur av Salish Sea.
Í 2016 búðu í Victoria umleið 85.800 fólk.[1] Býurin varð grundlagdur undir heitinum Fort Victoria í 1843.
Ávísingar úteftir[rætta | rætta wikitekst]
- Almenna heimasíða, victoria.ca
- Victoria, wikivoyage.org (á enskum)
Coordinates: 48°25′19.75″N 123°21′56.52″W / 48.4221528°N 123.3657000°W


text:
CCF 204 A
Einki TSB-nr.
1 Dánial á Oyri, gamla mann,
átta seyðamenn minnist hann,
hevði hann fingið nógv at etið,
hevði hann minst tað níggjunda setið.
Med vár lystig leikalund,
lætta sorg og milda lund,
skulu so berja for báðum stund,
býður mær tað hitt væna sprund.
2 “Tað seti eg við mítt siktaða eyga,
verður mær einki annað at deyða,
tað seti eg við mínar gomlu tenn,
at eg man minnast tann níggjunda enn.
3 Eg minnist bøndur í hópatal,
Óla og Heindrik minnist eg væl,
eg minnist Lykkir og bróður Skalla,
hann kom eftir tann gamla Kalla.
4 Eg minnist Lykkir, bróður Skalla,
hann kom eftir tann gamla Kalla,
Mikkjal á Sondum, Fullbesettur,
Ólin í Króki við skrúðhettu.”
5 Teiar kom har síðst á lista,
hann tók ta bøgu, sum steggin misti,
steggin fór seg yvir um á,
Teiar eftir á ullini lá.
6 Teiar við sítt ronduta lær
skuldi gera rættargarð,
hann skuldi standa til verðsins enda,
har skuldi seyðurin aftur venda.
7 Barnið út á brúnna titar,
biður Sakaris ikki sita,
Sakaris leyp sum fyri seyð,
meinti, kúgvin hevði verið deyð.
8 “Sakaris, gakk og ikki sit,
í Sandastovu er bit og slit,
syftast dreingir, akast við hørðum,
eg meini, teir sláa hvønn annan við kørðum!”
9 Sakaris tók teir báðar í favn:
“Høvdu tit verið norð í Havn,
tá høvdu tit upp á træhestin farið,
riðið á honum við naknum læri.
10 Tit høvdu farið í bolt og jarn,
líka sum fyri leysingabarn,
tit høvdu farið á vatn og breyð,
átta dagar og nætur sjey.”
11 Hálvdan fram við mølini gongur,
høvdið niður í bringu hongur,
píkin setir hann niður í sand,
fiksur kal á hetta land.
12 “Eg havi mikla myndigheit,
fiksur kalur, sum hvør mann veit,
substituttur á deknarhólk,
kalsmaður yvir tað slemma fólk.
13 Gerið nú av, sum eg tykkum biði,
ella komi eg sjálvur triði,
Lodnihattur og Kummas í Kúsi,
teir skulu møta í Sandahúsi!”
14 Klæmint við sín lodna hatt
báðum pørtum segði rætt,
Hálvdan frýsir sum ein kattur,
Sakaris svaraði ikki aftur.
15 Klæmint við sín lodna hatt
báðum pørtum segði rætt:
“Royðrargumpur og Eirikur vel,
svør ikki burtur tykkara sjel!”
16 Hálvt annað stykki fyri ein mann
er ikki lítið, men hvat tað kann,
tálgarsúpan, illa bótað,
hana fingu vit yvir hjá Nóta.
17 Hálvt triðja stykki fyri ein mann
er ikki mikið, men hvat tað kann,
Sakaris við sín mjóva stert,
tann tunna velling er lítið vert.
18 Niklas og Sara tey eru par,
Jógvan og barnið tey eru sær,
Elsipu systur skifti eg staka,
hon skal av báðum pørtum taka.
19 Nú er komin tann illi granni,
alt ímóti tann eina mann,
nakað hevur hann mót teim knógvað,
nú man hans fjørður fara og rógvast.
20 Nú er eftir um Brúðargeira,
faðir og sonur, teir eru ikki fleiri,
vit skulu seta teir í torn,
karva teir inn í krumpin horn.
21 Kettan gráa, bollabreiða,
hon dró hann um tríggjar teigar,
hann tók so fast í kattins hala,
tá var hann ikki maður at tala.
22 Hann tók so fast í kattins hala,
tá var hann ikki mentur at tala,
hevði hon tikið við hans kjós,
hevði hann sloknað sum eitt ljós.
Med vár lystig leikalund,
lætta sorg og milda lund,
skulu so berja for báðum stund,
býður mær tað hitt væna sprund.
CCF 204 A
Einki TSB-nr.
Handrit: a: Savn hjá Napoleoni Nolsøe (Føroya landsbókasavn, Tórshavn) I (1840), s. 240, nr. 43; b: Johannes Clemensen: Sandoyarbók (Dansk Folkemindesamling 68), nr. 12, uppskrift frá 1822 eftir Jakob Poulsen Nolsøe í Tórshavn.
Útgávur:
1. Føroya kvæði (N. Djurhuus greiddi til útgávu 1972), Band VI, s. 354.
2. Jóannes í Króki: Sandoyarbók I, s. 108. Samskipað útgávuna hevur Rikard Long, Tórshavn 1968.
3. Føroya kvæði (Inngangur og úrtøk eftir Dánjal Niclasen, 2005) 36. bind, s. 119.
Heimild: Úr Streymoy. Napoleon Nolsøe (1809-1877), Tórshavn, 1840.


text:
- Stjørnan var meira enn væl uppiborðin, sigur Niels Steenstrup Zeeberg, stjóri í White Guide. White Guide er ein fyritøka, sum tekst við at ummæla matstovur í norðurlondum, og stjórin á fyritøkuni heldur sær ikki aftur í at rósa føroysku stjørnumatstovuni.
- Tað er ótrúligt, hvussu Poul Andrias Ziska, Karin Visth og Johannes Jensen hava megnað at sett Føroyar á heimskortið. Og tey halda fram við at betra seg allatíð, greiðir Niels Steenstrup Zeeberg frá. Hann sigur eisini, at hetta í veruleikanum bara skal síggjast sum ein liður í teimum áhaldandi prísunum, sum Koks hevur vunnið, og at aðrar føroyskar matstovur eisini hava víst ótrúliga dygd.
- Vit valdu Koks til at vera tað næstbestu matsstovuna í danska kongaríkinum, men matstovur sum Ræst, Áarstova og Fútastova vóru eisini á listanum, sigur stjórin á White Guide og leggur afturat, at allir føroyingar eiga at vera ernir av avrikinum hjá Koks.
- Talan er um eina heilt ótrúliga ráðvøru, sum føroyingar hava, greiðir hann frá.
Eru blivnir trendsetarar
Niels Steenstrup Zeeberg greiðir frá, at Poul Andrias og toymið eru blivin trendsetarar í vinnuni, og at matstovur so sum Noma fylgja tí, sum teir hava sett út í kortið.
- Eg var sjálvur har, tá Noma lat sína nýggju matstovu upp í fjørð. Men vit, sum høvdu verið í Føroyum eitt hálvt ár fyrr vistu, at matskráin var merkt av, at kokkurin á Noma hevði verið og vitjað Poul Andrias í Føroyum, greiðir hann frá. Hann leggur afturat, at tað eru tær somu ráðvørurnar, sum verða brúktar í Føroyum, sum verða brúktar á Noma nú.
Danski matserfrøðingurin leggur dent á, at tað eitt ótrúligt arbeiðsavrik og eitt úrslit av einum val undirbygdum konsepti, sum ger at Koks fær næstu stjørnuna.
- Tað skal eisini havast í huga, at Noma hevur 150 fólk til arbeiðis, sum skulu borðreiða fyri 40 fólkum, meðan 10 fólk á Koks borðreiða fyri 30 fólkum. Tað ger hendan prísin uppaftur størri, greiðir stjórin á White Guide frá.
Koks kann gerast heimsins besta innan nøkur ár
- Eg síggi fyri mær, at Koks kann gerast heimsins besta innan nøkur ár. Eg trúgvi uppá tað, tí tey allatíð halda fram við at menna seg, sigur Niels Steenstrup Zeeberg.
Hann leggur eisini afturat, at tað eisini var fult uppiborið, at Poul Andrias Ziska fór avstað við prísinum sum ársins ungi kokkur.
- Hann er ungur og forvitin. Nú hevur hann eisini verið ein túr eystanfyri og kannað, hvussu høgguslokkur og aðrar fiskavørður verða hagreittar í Japan. Tað, at hann heldur fram við at menna seg, og at konseptið hjá teimum er so einstakt ger, at eg síggi fyri mær at matsstovan verður heimsins besta innan nøkur ár, greiðir Niels Steenstrup Zeeberg frá. Hann heldur eisini, at tað er eins stórur møguleiki fyri, at Koks fær triðju stjørnuna næsta ár sum at eitt nú Noma fær hana.
- Um ikki næsta ár so árið eftir. Tey hava ikki imponerað og síðani steðga upp. Tey blíva við at imponera, sigur Niels Steenstrup Zeeberg at enda.


text:
S-10 Fyrispurningur til Anniku Olsen, landsstřriskvinnu, vivÝkjandi kommunalari stjˇrnarskipan og valreglum
┴r 2008, třsdagin 25. november, boai formaurin frß omanfyri nevnda fyrispurningi frß Kßra ß Rˇgvi, l°gtingsmanni, sum var soljˇandi:
Fyrispurningur
Vimerkingar
═ forum bygdu norb˙gvar F°royar og skipau seg vi Altingi ß Tinganesi fyri landi alt og vi Vßrtingum ˙ti Ý sřslunum. Eyvita hava f°royingar tiki fˇlkarŠisliga mentan vi sŠr, men ein og sagt verur um reglurnar Ý SeyabrŠvinum, so var miki galdandi Ý F°royum, ôsum lˇgbˇk tykkara sjßlvs vßttar ßur.ö
TÝverri er st°an n˙ tann, at fˇlkarŠi Ý F°royum verur lagt Ý spenn av donskum lˇgum, umsettum Ý meturmßli uttan fyrilit fyri umst°um, t°rvi og vilja lands og tjˇar. Sama aalrß, i gav okkum sk˙lastřrini, har annar hv°r pßpi ikki hevur valrŠtt, tvÝheldur um at umsita ˇhˇskandi reglur heldur enn at taka upp oraskifti vi tey fˇlkavaldu um nřmŠli.
Men eyvita er vˇnin, at tann ß kommunuvalinum 2004 valda Annika Olsen fer at ganga fˇlkarŠinum ß m°ti og fremja hesar lagab°tur:
┴ tingfundi 26. november 2008 var uttan atkv°ugreislu samtykt, at fyrispurningurin skal svarast
┴ tingfundi 24. februar 2009 svarai Annika Olsen, landsstřriskvinna, fyrispurninginum soleiis
Svar til spurning 1
Kßri ß Rˇgvu, l°gtingsmaur, spyr fyrst, um eg taki undir vi, at lokala fˇlkarŠi skal styrkjast vi ßbˇtum ß kommunalu stjˇrnarskipanina, og hetta, hugsar hann, kann gerast vi m. a. at loyva kommununum at seta fleiri fˇlkavald Ý starv Ý kommunalu fyrisitingini og vi at skipa so fyri, at kommunal embŠtisfˇlk kunnu veljast beinleiis, hann nevnir m. a. vatmeistarar Ý vimerkingunum. L°gtingsmaurin metir eisini, at vit kundu styrkt um kommunala fˇlkarŠi vi at velja borgarstjˇrar beinleiis og at skipa fyri bindandi fˇlkaatkv°um.
Eg eri samd vi spyrjaran, at vit eiga at styrkja ta kommunala fˇlkarŠi, men eg eri ikki samd vi spyrjaran um, hvussu vit best gera ta. MŠr tykir, at spyrjarin er meiri ßhugaur Ý formi enn innihaldi. Best gongda leiin at styrkja stabundna fˇlkarŠi, meti eg ikki vera, at vit broyta kommunustřrisskipanina soleiis, at borgarstjˇrar og kommunal starvsfˇlk vera vald beinleiis, ella at ta verur m°guligt at senda kommunalar avgerir til bindandi fˇlkaatkv°ur. Heldur enn at fylla fyrisitingina vi politikarum, meti eg, at vit eiga at tryggja, at samsřningarnar til fˇlkavaldu umboini eru Ý samsvari vi ta arbeii, sum neyugt er at leggja Ý at vera valt umbo.
Hinvegin meti eg, at ta arbeii, sum landsstřri er Ý fer vi at seta sj°tul ß, er rŠtta leiin. At styrkja ta kommunalu skipanina, vi at skipa burardyggar kommunalar eindir, sum vi eini javningarskipan kunnu ßtaka sŠr at umsita mßl, sum hava stabundnan třdning, er rŠttara leiin at geva tÝ stabundna fˇlkarŠinum innihald.
Seinasti partur Ý fyrsta spurningi tykist ˇgreiur. MÝn meting er, at best hevi veri, um allar kommunur vˇru so stˇrar, at tŠr vˇru fevndar fult og heilt av ž 5, stk. 2 Ý kommunustřrislˇgini, sum ßsetur, at tali av kommunustřrislimum skal Ý minsta lagi vera 7 og Ý mesta lagi 17. Lofti ß 17 verur ikki nřtt sum er, tÝ at Tˇrshavnar kommuna, sum er st°rsta kommuna Ý landinum, og sum eisini hevur flestu kommunustřrislimirnar, hevur valt at hava 13 kommunustřrislimir, mean nŠstst°rsta kommunan, KlaksvÝkar kommuna, hevur valt, saman vi trimum °rum kommunum, at hava 11 kommunustřrislimir. Allar hinar hava fŠrri. Eg meti ikki, at ta er t°rvur ß at hŠkka loyvda tali av kommunustřrislimum, tß verandi mark ikki tykist at avmarka kommunurnar.
Svar til spurning 2:
Vallˇgin verur endurskoa Ý l°tuni. Ătlanin, sum eg havi fingi undirt°ku fyri, er: ôAt stytta ˙tskrivingarfreistina Ý l°gtingsvallˇgini niur Ý 3 til 5 vikur. Harumframt verur mett, at ta er rŠtt at ßseta eina fasta tinggßtt ß t.d. 4 %. BŠi uppstillingarmannagongd og ßsetingar vivÝkjandi vallistum skulu dagf°rast, umframt mannagongdir Ý sambandi vi brŠvatkv°ur. Spurningurin um eitt minsta og eitt st°rsta mark skal ßsetast fyri tali av veljarum, i kunnu velja ß einum valstai, skal eisini vigerast, umframt at gerast skulu tilmŠli um arar tekniskar broytingarö
Eftirfylgjandi er Štlanin, at kommunustřrisvallˇgin verur endurskoa samsvarandi. Ătlanin er sostatt ikki at broyta ˙trokningarhßttin Ý sambandi vi uppgerina av valinum, Ý l°tuni.
Mßli avgreitt.


text:
Biltrygd
Við Biltrygd frá Trygd hevur tú tríggjar ymiskar møguleikar at tryggja bilin - alt eftir tínum tørvi:
-
Ábyrgdartrygd
-
Partvís skrokk
-
Skrokktrygging
Ábyrgdartrygd
Fevnir um øll tey ferðandi og skaðar, sum tín bilur ger á onnur akfør. Íroknað ábyrgdartryggingini hjá Trygd er ein Føraratrygging, sum tryggjar føraran á tínum bili serliga væl. Hjá Trygd fær førarin endurgjald og aðra hjálp í sambandi við óhapp, sum ongin annar kann ábyrgjast fyri.
Partvís skrokktrygging
Talan er um eina avmarkaða skrokktrygging, sum dekkar nakrar útvaldar skaðaorsøkir á bilin - m.a skaðar á bilrút, spegl, stuldur av bilinum ella raðherverk. Hetta er ein trygging, sum hóskar best til tín, ið hevur ein eldri bil, tí hendan trygging fevnir t.d. ikki um skaðar á egnan bil í samanstoyti, tá tú hevur ábyrgdina fyri skaðanum.
Skrokktrygging
Tryggingin fevnir um flestu skaðar á egnan bil. Tú sleppur sostatt undan einum størri fíggjarligum smeiti í sambandi við flestu skaðar. Hevur tú lán í bilinum, krevja veðhavarar vanliga, at bilurin er skrokktryggjaður.
Ískoytistryggingar
Øll hava ikki sama tørv á trygging til bilin. Tí ber til at knýta nakrar ískoytistryggingar afturat Biltrygd. Harvið rindar tú bert fyri tað, ið tú hevur tørv á. Les meira um ískoytistryggingar sum eitt nú Bilhjálp við leigubili og Parkeringstrygging her.
Gjaldsmøguleikar
Tryggingin kann teknast sum antin fastgjaldstrygging ella sum trygging í trinum. Les meira um tínar gjaldsmøguleikar.


text:
Fiskidagarnir verða skerdir millum 10 og 20 prosent næsta fiskiár
Løgtingið hevur fyri løtu síðani við triðju viðgerð endaliga samtykt fiskidagarnar næsta fiskiár.
Aftur við triðju viðgerð varð uppskotið frá Johan Dahl, landsstýrismanni, samtykt við teprum meiriluta. 16 atkvøður vóru fyri og 14 ímóti. Ein atkvøða var blonk. Tað merkir, at fiskidagarnir hjá útróðrarflotanum verða skerdir 20 prosent 1. september, tá nýggja fiskiárið byrjar, og 10 prosent í hinum bólkunum.
Eitt broytingaruppskot frá Bjørn Kalsø, Jacobi Vestergaard, Jenisi av Rana, Karsteni Hansen og Kára P. Højgaard um at skerja fiskidagarnar fimm prosent, fall. 13 atlvøður vóru fyri og 17 ímóti. Ein atkvøða var blonk.
Áðrenn tingið fór undir endaligu viðgerðina av fiskidøgunum í dag, skrivaðu 17 tingfólk undir eina semju um, at tey fóru at atkvøða fyri uppskotinum frá landsstýrismanninum í fiskivinnumálum, treytað av at hann leggur fram uppskot um brúksskyldu av fiskidøgum.
Tey, sum skrivaðu undir avtaluna, vóru Magni Laksáfoss, Edmund Joensen og Helgi Abrahamsen úr Sambandsflokkinum, Poul Michelsen úr Framsókn, Sjúrður Skaale, uttanflokkatingmaður, Torbjørn Jacobsen, Bjørt Samuelsen, Høgni Hoydal, Annita á Fríðriksmørk, Bergtóra Høgnadóttir og Hergeir Nielsen úr Tjóðveldi, Hans Pauli Strøm, Jóannes Eidesgaard, Eyðgunn Samuelsen, Andrias Petersen og Katrin Dahl Jakobsen úr Javnaðarflokkinum, og Kári á Rógvi úr Sjálvstýrisflokkinum.
Uppskotið um brúksskyldu verður lagt fram fyrsta dagin, og ætlanin er, at brúksskyldan skal koma í gildi longu í fiskiárinum, sum byrjar 1. september.


text:
Góð ráð tá flutt verður
Ein flyting er altíð spennandi og ein nýggj byrjan, men ein flyting hevur eisini tann týdning, at fleiri praktisk viðurskiftir skulu avgreiðast. Tað eru fleiri mátar at flyta uppá. Tú kanst velja at standa fyri allari flytingini, møguliga við hjálp frá familju og vinum, ella handa flytingina til serkøn fólk. Hesin møguleikin er ikki nógv brúktur í Føroyum, og trupult er at finna hesi her í landinum. Uttan mun til, hvussu tú velur at flyta, er tað eitt gott hugskot at leggja flytingina væl til rættis, so at flytingin kann avgreiðast so ómakaleyst sum gjørligt. Her eru nøkur hugskot, sum kunnu fáa týdning fyri flytingina.
Áðrenn flutt verður
Tað er neyðugt at leggja flytingina til rættis, og halda skil á øllum tí í flutt verður:
- nýggjur bústaður skal fráboðast
- flyting av telefon
- leggi flytingina til rættis
- yvirtøkudagurin
- fáa hjálp til flyting
Ein flyting skal fráboðast til fólkayvirlitið, sum kommunurnar umsita. Eisini posthúsið skal hava fráboðan.
Verður flutt til aðra bygd, so skal nýggjur lækni finnast. Val av nýggjum lækna. Minst til at flyta telefonina um so er, at tú hevur fast samband. Hetta skal fráboðast telefon felagnum.
Við flyti fráboðanini og flytingini av telefonini verður boðað frá, frá hvørjum degi flytingin er galdandi. Tí kanst tú líka so væl fáa hesi viðurskifti avgreidd í góðari tíð áðrenn sjálva flytingina, so at tú frá fyrsta degi í tínum nýggja heimi fært postin og harumframt hevur virkið telefonsamband frá fyrsta degi.
Um at pakka niður.
Tað er ikki neyðugt at pakka út frá einum vísindaligum sjónarhorni, men tað ger einki, um ein greidlig mannagongd verður fylgd, sum er rímilig, einføld og trygg. Teir sokallaðu flytikassarnir eru sera góðir til endamálið. Teir eru sterkir og eru gjørdir til at tola handfaringina. Harumframt kunnu teir laðast upp og hava hondtøk, sum gera flutningin lættari.
Eitt gott hugskot er at koyra í minna lagi í flytikassarnar. Tað er umráðandi at syrgja fyri at hava fleiri av teimum við hondina. Flytikassar kunnu keypast í fleiri handlum. Bøkur eru tyngri, enn flestu fólk geva sær far um.
Tað er tí eitt gott hugskot at innihaldið í ávísum kassum ikki bert eru bøkur, men blanda saman við t.d. klæðum. Sama er galdandi fyri veikt bygt tilfar t.d. postalín og glas. Her ber til at blanda saman við t.d. klútum, seingjarklæði, handklæði, viskustykki og tílíkum, eisini um tú hevur pakkað glas o.a. skynsamt inn í blaðpappír og køksrullu.
Setið navnaspjaldur ella skrivið týðiliga skrift á allar kassarnar, hvat er í teimum, og møguliga eisini hvar teir hoyra heima í nýggju húsunum. Tað ger tað greidligari hjá hjálparfólkinum at stilla kassarnar á rætta stað í húsunum.
Flyti dagur
Tann stóri dagur, tá flytast skal, skal alt sjálvandi vera pakkað og klárt til flutning. Harumframt er neyðugt at syrgja fyri, at allir neyðugir lyklar til nýggja bústaðin eru tøkir.
El-málarin skal lesast
Tað seinasta tú eigur at gera, áðrenn tú fert úr “gamla” bústaðnum, er at lesa allar málararnar í húsunum. Sama er galdandi, tá flutt verður í nýggja bústaðin. Góða eydnu.


text:
Í Søgualfrøðini (1994) lesa vit, at fyrstu landnámsmenn hava verið heidnir. Høvuðsgudarnir vóru Óðin, Tórur og Froyur.
Um ár 998 verða Føroyar kristnar.
Hetta ávirkar alt samfelagið, tí bæði lógarverk og gjaldsskipanir verða tillagaðar nýggju heimsfatanini. Dømi eru kristnirættur og tíggjund.
Um 1540 er nýtt trúarskifti. Lutherska læran kemur í staðin fyri ta katólsku.
Pávakirkjan er skift um við eina kongskirkju.
Trúarfrælsi kemur fyrst í gildi við demokratisku grundlógini í 1849, og statskirkjan verður til fólkakirkju.
Seinastu hundrað árini komnar fleiri kristnar samkomur, summar av hesum standa uttanfyri fólkakirkjuna.
(úr: Søgualfrøðin 1994)


text:
Eins og undanfarin ár skipar Nes kommuna fyri Várdøgum í 2019. Várdagar eru altíð í vikuni undan árliga Bátafestivalinum á Toftum, fyrsta leygardag í mai, sum í ár er 4. mai.
Várdagar eru í tíðarskeiðnum frá 27. apríl til 4. mai. Byrjað verður, sum vanligt, við ruddingardegi, leygardagin 27. apríl. Seinni verður lýst við skránni fyri ruddingardegnum og hinum Várdøgunum.
Várdagar er eitt fólksligt tiltak fyri allar borgarar í Nes kommunu og gestum úr øllum Føroyum og ferðafólkum. Øll eru vælkomin til tiltøkinum, sum næstan øll eru ókeypis.
Fyrireikingin við skránni er byrjað. Felagsskapir ella einstaklingar, sum ynskja at skipa fyri tiltøkum og fáa tey við í skránna fyri Várdagarnar, eru vælkomin at seta seg í samband við Nes kommunu, nes@nes.fo, í seinasta lagi 15. mars.
Hetta er sætta ári á rað, at Nes kommuna skipar fyri Várdøgum.


text:
Sum flestum er gjørt greitt, so verður bracket stage í undankappingini leikað í hesari vikuni. Tað merkir sostatt, at skjótt verður endaliga avgjørt, hvørji tey átta liðini verða, sum sleppa at spæla í sesong 5 av Elektron deildini 2019!
Tit kunnu lesa nærri um undankappingina á leinkjuni niðanfyri:
Víðari til bracket stage í undankappingini
Í hesum sambandi fara vit at livestroyma finaludystin í undankappingini Fríggjakvøldið klokkan 18:30 føroyska tíð. Avtrat tí, so stroyma vit eisini dystin leygardagin ið avgerð, hvat fyri eitt av teimum seks liðunum ikki sleppur víðari til sesong 5 av Elektron deildini. Nógv góð lið eru í undankappingini, og finalan verður óivað ein stórur brestur!
Úrslitið av undankappingini er ikki tað einasta sum er spennandi við stroymingini hjá okkum. Í sambandi við at esportur áhaldandi tekur seg fram í Føroyum, so hava vit eisini fingið okkum egnan vert til stroymingarnar! Fríggjakvøldið verður avdúkað hvør nýggi verturin verður til sesong 5 😉
Øll eru serstakliga vælkomin at fylgja við stroymingini á okkara LIVE síðu! 😉
Leinkja til LIVE rúmið HER


text:
Farið verður nú undir forkanning til talgilda innlating til tinglýsingina. Hetta er týðandi stig í gongdini at menna eina fult talgilda tinglýsing, sum fer at lætta munandi um hjá borgarum og hjá vinnuni.
Tað er eitt stórt arbeiði at fyrireika talgilding av einum stovni sum tinglýsingini, sum skjalprógvar hvør eigur hvørja einastu tinglýsta ogn í landinum og 1,1 millión kr. verða játtaðar til forkanningina. Skottryggar mannagondir og einsháttaðar og tryggar skrásetingar eru avgjørdar fortreytir fyri, at alt verður skrásett, sum skal skrásetast, hvørki meira ella minni, sigur Magnus Rasmussen, landsstýrismaður.
Umhvørvis- og vinnumálaráðið


text:
Føroyingur við í lovsangsbólkinum á Teenstreet 2017.
Lovsangur fyllir nógv á TeenStreet leguni. Tað er ein týðandi partur bæði til bíbliutímarnar um morgunin og til lovsangsløtuna Throne Room um kvøldið. Í høllini, Main Hall, verður nógv gjørt burturúr, soleiðis at tey ungu kunnu fáa eina so góða uppliving sum gjørligt. Stórt ljóð- og ljósanlegg, kamera og skíggjar, so alt sæst og hoyrist væl av øllum. Høllin er pyntað í tráð við evnið á leguni. Pallurin er væl skipaður, so pláss er fyri øllum og uppsetingin er so góð sum gjørligt.
Ein lovsangsbólkur verður settur saman til at leiða lovsangin á leguni. Hesin bólkur er samansettur av fólki frá USA, Hollandi, Belgia, Týsklandi… og nú eisini Føroyum.
Í ár fer Dania O. Tausen av Toftum at leiða sangin saman við hinum í Teenstreet lovsangsbólkinum. Hetta er ein sera spennandi avbjóðing fyri Daniu. Hon er von bæði at standa á palli og at leiða lovsang, men fjøldin av fólki er heldur størri á TeenStreet enn vanligt. Dania fekk tó ein smakk av hesum seinasta summar, tá hon saman við ungum úr hinum umboðaðu londunum á TeenStreet sang eina reglu úr sanginum ”Revelation song” – á føroyskum!
Dania er í løtuni í Belgia og venur saman við bólkinum. Ty Stewart, sum er úr USA, men arbeiðir við OM í Belgia, leiðir lovsangsbólkin. Í vikuskiftinum hava øll verið savnaði í Belgia fyri at koma at kennast, men eisini fyri at gjøgnumganga tilfar og venja saman.
Á hvørjum ári eru vit so ómetaliga takksom at síggja hjálparfólk á øllum økjum gera tað møguligt hjá tannáringum at fáa eina góða legu. Í ár verða Føroyar so umboðaðar á enn einum øki. Vit ynskja Daniu Guds ríku signing í hesum arbeiðinum og gleða okkum at síggja hana saman við Ty og hinum. Kanska vit sleppa at syngja onkran føroyskan lovsang? :o)


text:
Rósa Samuelsen spyr um uppgávuna hjá Sernám og bíðilistar
Rósa Samuelsen, løgtingskvinna fyri Sambandsflokkin, hevur í dag sett Jenis av Rana, landsstýrismanni í uttanríkis- og mentamálum, ein skrivligan fyrispurning (§ 52a) um uppgávuna hjá Sernám og bíðilistar. Svarast skal í seinasta lagi 10 yrkadagar eftir, at spurningurin er latin inn
Løgtingskvinnan spyr fylgjandi:
1. Hvørjar uppgávur í sambandi við sernámsfrøðiliga ráðgeving hevur Sernám trupulleikar við at røkja, og hvat eru orsøkirnar til hesar trupulleikar?
2. Hvussu virkar samstarvið millum Sernám og t.d. psykiatriina, dagstovnar, skúlar og foreldur?
3. Hvussu langir eru bíðilistarnir fyri ymsu uppgávurnar og viðgerðirnar, sum Sernám varðar av?
4. Hvørjar ætlanir eru fyri framman til at tryggja, at allar uppgávur hjá Sernámi verða loystar á nøktandi hátt, og at samstarvið við aðrar myndugleikar o.o. virkar so væl sum møguligt?
Í viðmerkingunum til skrivliga fyrispurningin sigur Rósa Samuelsen, løgtingskvinna, at Sernám veitir ráðgeving innan sernámsfrøðilig viðurskifti til dagstovnar og skúlar, og foreldur, sum varða av børnum og ungum.
Í Sernámi eru hesi fakøkini: ergo- og fysioterapi, sálarfrøði, sernámsfrøði, sersamskifti, sjón og tala. Harumframt er eisini lesiráðgeving til fólkaskúlan. Dentur verður lagdur á tvørfakligt samstarv millum hesi fakøkini í teirra samstarvi við stovnar, skúlar og foreldur.
Tað hoyrist alment millum fólk, at Sernám hevur stórar trupulleikar við at loysa og røkja sínar uppgávur í sambandi við sernámsfrøðiliga ráðgeving.
Spurningurin er um trupulleikarnir stinga djúpri og ikki einans skulu finnast á stovninum sjálvum.
At enda sigur Rósa Samuelsen, í sínum viðmerkingum, at tey, sum standa sum taparar eru brúkararnir, sum ikki fáa ta hjálp og viðgerð, sum er neyðug, og sum tey hava rætt til. Tí verður hesin fyrispurningur settur.
Sambandsflokkurin


text:
Við hesum verður mint á, at valevnalistar til løgtingsvalið 31. august 2019 skulu vera forkvinnuni í løgtingsvalnevndini í hendi í seinasta lagi:
leygardagin 17. august 2019 kl. 18.00
Valevnalistin skal vera latin inn av einum umboði fyri flokkin ella stillara.
Gjøllari reglur um valevnalistar eru ásettar í §§ 17-18 í løgtingsvallógini (løgtingslóg nr. 49 frá 20. juli 1978 um val til Løgtingið).
Í løgtingsvallógini er m.a. ásett:
- at ein valevnalisti ikki má hava fleiri enn 43 valevni.
- at valevnini skulu vera lýst við navni, p-tali, starvi og bústaði.
- at nøvnini á valevnunum verða sett í bókstavarøð.
- at valevnalistin skal vera undirskrivaður av valevnunum, góðkendur av einum flokki, sum hevur rætt til at luttaka í valinum ella undirskrivaður av í minsta lagi 400 og í mesta lagi 450 veljarum sum stillarum.
- at hjálagdur skal vera serligur listi yvir stillarar, har teir eru skilliga lýstir við navni, føðingardegi, bústaði, dagfesting og undirskrift. Hetta er bert galdandi fyri uttanflokkalista.
- at ongin má stilla upp á meira enn einum valevnalista.
- at ongin kann vera stillari fyri meira enn ein valevnalista.
Dømi um oyðubløð til valevnalista sæst her og lista til stillarar hjá uttanflokkalista sæst her.
Leygardagin tann 17. august 2019 er løgtingsvalnevndin á Umhvørvisstovuni frá kl. 16-18 og tekur ímóti valevnalistum.
Vegna løgtingsvalnevndina
Malan Johansen
forkvinna
Tlf.: 226225


text:
Svarthálsa (lat. Charadrius hiaticula L; da Præstekrave) er lítið kroppstørri enn grátítlingur, men hevur nógv longri veingir. Á bakinum er hon morgrá, í neðra hvít. Høvdið er flekkut av gráum og svørtum og hvítum; hálsurin er hvítur við svørtum ringi, sum breiðir seg niður á bringuna.
Svarthálsan heldur seg mest á eyri ella sandi. Hon eigur uppi á berum fjøllum, ella har sum hon finnur eyrlendi lægri á haga. Eggini eru 4, ring at finna, tí tey eru samlitt við eyrin. Kemur fólk nærhendis reiðrinum, rennur hon undan, stólpandi og bóltandi, við veingjunum skavandi eftir jørðini og útbreiddum veli trýst niðurá.
Dúnungarnir eru grønir og gráir; lítið sæst til teirra, tí teir fjala seg millum steinarnar. Tá ið teir eru floygdir, kennast teir frá hinum gomlu, av tí at teir eru hvítir á bringu og barka. So flyta bæði gamlar og ungar í flokkum oman á eyrin við vatnstrendurnar ella á sandin við sjóvarstrondina. Lítið síggjast tær flúgva, einki ganga tær, og tó eru tær ikki í frið, renna kvikar aftur og fram, bráðsteðga eitt lítið bil, og so aftur at renna, alt meðan tær hvína eitt vælljóðandi »dújit«. Um mikkjalsmessu rýma tær — suður til Afrika.
Úr: Mikkjal á Ryggi: Fuglabókin, Dýralæra II. 1951.
Vaðfuglarnir hava langar og klænar føtur og eru berir langt niðan um fótliðin. Baktáin er lítil, á summum eingin. Flestallir duga at svimja, tó at teir gera næstan einki av tí. Summir hava eisini eitt eiti av fitjum. Allir eru teir flytifuglar.


text:
Tíðindi
05-10-2021
Øll starvsfólk og allir næmingar skúlans møttu til morgunsang í fimleikahøllini. Eftir morgunsangin komu skúlastýrislimir óvæntað á vitjan. Leivur á Lakjuni, formaður í skúlastýrinum, legði út við at greiða næmingunum frá, hvørji tey eru í skúlastýrinum, hvat tey arbeiða við, og hví tey møttu upp í dag.
Síðan fekk Hanna Jensen, kommunustýrisumboð og rektari á Miðnámi á Kambsdali, orðið og flutti fram røðu.
Til seinast handaðu næmingar gávur til lærarar – og til námsfrøðingar, sum eisini hava ein týðandi leiklut í at fáa undirvísingina at rigga á bestan hátt.
Eftir eina góða hugnaløtu í fimleikahøllini fóru næmingar, námsfrøðingar og lærarar aftur í gongd við evnisdagarnar, sum eru hesa vikuna.
Kl. 10.00 var morgunmatur, sum leiðslan og Fuglafjarðar kommuna bjóðaðu – og eisini her var gjørt nógv burturúr.
Á heimasíðuni hjá Fuglafjarðar skúla kunnu tit lesa røðuna, sum Hanna Jensen, helt, og eisini síggja myndir frá degnum: https://ffs.fo/?post_type=post&p=28577
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Sorgarætlan
Sorgarætlan:
At minnast til í øllum støðum:
Innanhýsis kunning: hvat er hent?, hvat fer at henda?, og hvussu gera vit?: Kunning skal verða stutt og greið á skrift, umframt kunna munnligt til øll.
Sálarhjálp: leiðarin tilkallar sálarfrøðing. Starvsfólk samlast eftir arbeiði
Kunning til foreldur:
Eitt bræv verður sent til øll foreldur, kunnaði um hvat er hent, og hvat fer at henda: vit tosa við børnini, vit fara til jarðarferð, evt er stovnurin stongdur ella eru bert avloysara inni.
Umráðandi at kunna um, at vit tosa við børnini um støðuna eftir teirra aldursstigi – og at børnini kunnu fáa evt reaktiónur.


text:
Vágstún
Vágstún er eitt torg mitt í Klaksvík. Tað stóra jólatræið í býnum stendur í Vágstúni.
Á norðoyastevnu plaga fólk at samlast í Vágstúni, til røður, tónleik, skrúðgongu, felagssang og fýrverk.
Vágstún er ein partur av økinum á summarfestivalinum.
Vágstún verður eisini brúkt til ymisk tiltøk, so sum barnadans og aðrar framførslur.
Elsti kirkjugarðurin í býnum er í Vágstúni, og minnisvarðin fyri tey sjólátnu er í gamla kirkjugarði. Har verður allahalganadagur hildin.
Janus Hansen hevur tikið myndina.


text:
Fyrsta skotið í sambandi við Langhylin í Gundadali varð skotið í dag klokkan 14,15.
Tað vóru Heðin Mortensen, borgarstjóri, og Annfinn Brekkstein, varaborgarstjóri, sum trýstu á knøttin.
J. & K. Petersen vann lisitatiónina hin 1. oktober 2020, og varð sáttmáli undirskrivaður við Tórshavnar Kommunu hin 30. November 2020.
Verkætlanina, sum ætlandi skal vera liðug við árslok 2023, hevur ein høvuðstøkusáttmála upp á 147,5 mió. kr.
Tað er SNA sum hevur teknað og lagt Langhylin til rættis.
Í tilgongdini fram ímóti Langhylinum hevur Tórshavnar kommuna verið á fundum við altjóða svimjisambandið FINA. Sambandið hevur millum annað samskift við bygginevnd og teknisku fyrisiting í Tórshavnar kommunu um staklutir í uppskotinum fyri at taka øll neyðug atlit at krøvum til altjóða kappingar.
Langhylurin í Gundadali kann umframt allar føroyskar kappingar eisini hýsa altjóða kappingum nógv áratíggju fram í tíðina.


text:
7693.20 - Skúlabúgving/innskúling II
Skeiðsnummar
7693.20
Heiti
Skúlabúgving/innskúling II
ECTS
15
Fortreytir
At lesandi er innskrivaður á NáD
Endamál
Í hesum skeiðnum skula tey lesandi ogna sær vitan um tað virkna barnið í skúlabyrjanini. Tey skula nema sær kunnleika um móttøkuna av børnunum frá skúlabúgvingini í innskúlingina, og tilogna sær vitan um, hvat ið eyðkennir hetta virksemið. Harumframt skula tey fáa innlit í ymsileikan millum børn og um tað einstaka barnið í einum fjøltáttaðum og kreativum námsfrøðiligum virksemi.
Innihald
• Lógarverk, námsætlanir og didaktiskar tilgongdir • Didaktiskar avbjóðingar í barnagarði og skúla • Málmenning • Søguforteljing • Støddfrøðilig grundfatan • Fakini í innskúlingini • Ymiskleikin millum børn - næmingatillagað undirvísing • Tað virkna barnið. • Kreativitetur og estetiskar lærutilgongdir
Læru- og undirvísingarhættir
Fyrilestrar, verkætlanararbeiðið verkstaðararbeiðið, bólkaarbeiðið, einsæris uppgávur, framløgur, vegleiðingar, eftirmetingar, portfolio, starvsvenjingar og starvsvitjanir. Hvørjar tilgongdir, ið verða nýttar, er tengt at undirvísingarevninum.
Læruúrtøka
Tá skeiðið er lokið, skal hin lesandi megna at: • Greina og tulka tað formliga og óformliga virksemi í skúlabúgvingini og innskúlingini. • kritiskt lýsa, hvat eyðkennir skúlabyrjanina.í mun til tað virkna barnið. • greina tað námsfrøðiliga virksemi við støði í einum fakligum, didaktiskum og ástøðiligum grundarlagi. • Fyrireika, gjøgnumføra og eftirmeta eina didaktiska og estetiska lærutilgongd við støði í fakligheit, hugflogið, kreativitetið og innovatión. • Samantvinna og greina ástøði við praksis.
Próvtøkuháttur
Eftir lokið skeið verður próvtøkan tvídeild: Í fyrsta partinum skula tey lesandi arbeiða við einum prosjekti, har dentur verður lagdur á námsfrøðiligu kreativu tilgongdina í arbeiðnum við børnum. Hetta skal roynast í praksis við børnum og skal standast fyri at sleppa til munnligu próvtøkuna. Annar partur er ein munnlig framløga, sum tekur støði í einum portfolio, sum tann lesandi arbeiðir við gjøgnum praksis vikurnar. Portfolio skal innihalda skjalfesting av arbeiðstilgongdini, har dentur verður lagdur á avgerðir í samband við produktið, framferðarhættir, teknikkir, ástøði, hugsanir og refleksjónir. Tað er frítt fyri, hvussu portfolio verður sett upp og gjørt. Endaligt verður givið eitt próvtal fyri báðar partarnar í próvtøkuni. Nærri kunning í serstakum skjali.
Próvdøming
Innanhýsis
Próvtalsstigi
7-talsstigin
Lestrarlisti
Lestrarlistin verður útflýggjaður við skeiðsbyrjan
Ábyrgd
Sonja Olsen


text:
Úlvfiskur (úlvfiskaættin)
Lycodes esmarki Collett, 1875
Stødd: Úlvfiskur er størstur av úlvfiskunum. Hann verður í mesta lagi 90 cm langur, men vanliga longdin er 50-60 cm.
Dýpi: Hann er botnfiskur. Hann er úr umleið 150 metra dýpi niður á meira enn 1100 metra dýpi, hann er í sjógvi millum ÷3° og +5°C.
Litur: Úlvfiskur er reyðbrúngráligur um bakið, ljósari undir búkinum. Tvørtur um bakið og niður á síðurnar hevur hann 5-7 ljós grálig bond. Hesi bond skifta skap við aldrinum. Á ungum fiski er bandið tvídeilt í neðra. Á eldri fiskum verða hesi bondini tvídeild heilt uppígjøgnum, brúnur litur er inni í bondunum. Á eldri fiskum kann hetta minna um ketumynstur. Hann hevur svart royggj.
Teinar: U 22-23.
Lýsing: Úlvfiskur er langur og smidligur fiskur. Hann hevur tvær strikur. Onnur er eftir miðjuni og hin niðast á síðuni. Tann ovara er ofta kám og ring at síggja. Ryggfjøðurin og gotfjøðurin renna saman í ein spíss aftast, so at eingin stertur er. Hann hevur stórar, rundar uggafjaðrar og smáar búkfjaðrar. Roðsla er upp á nakkan, upp undir ryggfjøðurina og við uggafjaðrafestið. Av gronini aftur til fremra enda á gotfjøðurini er um 38-41% av heildarlongdini, og kropshæddin við fremra enda á gotfjøðurini er um 12-14% av heildarlongdini. Høvdið er um 20% av heildarlongdini.
Eyðkenni: Hann er einasta úlvfiskaslag, ið ikki hevur skúvgarnar. Tær báðar strikurnar og tey ljósu bondini. Dimmi, reyðbrúni liturin.
Týdningur: Hann hevur ikki vinnuligan týdning.
da: Esmarks ålebrosme, en: Esmark’s eelpout, fr: Lycode de Esmarki, ís: Dílamjóri, no: Ulvefisk
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
GRANNARDagfest 14-12-2016
Click here to download the PDF file.
GRANNAR
Í dag verður blaðið “Grannar”, sum Bústaðir gevur út, borið í hvørt hús í landinum.
Blaðið inniheldur greinar um nakrar av býlingunum hjá Bústøðum. Eisini koma ymisk fólk til orðanna – landsstýriskvinnan í bústaðamálum, formaðurin í MFS og forkvinnan í Sinnisbata. Í blaðnum kann eisini lesast, hvat orkuserfrøðin sigur, hví Bústaðir byggja grønt, umframt greinar og yvirlit eru, sum lýsa virksemið hjá Bústøðum.
Til ber eisini at taka blaðið niður her sum pdf.
Góðan lesihug


text:
Javnleikur í Fløtugerði.
Dysturin gjørdist ongantíð spennandi millum liðini ÍF og EB/Streym í dag, sum liggja ávikavist nummar 6 og 7.
Á ÍF liðnum vantaðu fleiri spælarar.
Frægu verjuspælararnir Jann og Jens vóru ikki at síggja, og dagsins maður seinasta dyst Filip, ið skeyt ikki færri enn trý mál í dystinum móti Skála, var heldur ikki at síggja. Vórðu teir skaddir í seinasta dysti ? spurdu mangir ÍF – fjepparar. (Men Jann kom inn í seinna hálvleiki. )
Ungi spælarin Tóri Nolsøe Olsen spældi í verjuni.
Uppgávuna megnaði hann, saman við Sjúrði Paula, Hákun Edmundssyni og Andi, sera væl.
Sámal spældi á miðvøllinum og royndist væl og spældi allan dystin.
Sjúrður Pauli hevði ein góðan dag, men varð hann skaddur og mátti av vøllinum.
Í hansara stað kom Jann Ellingsgaard, ið stríddist væl sum altíð.
5 minuttir fyri hálvleiki eydnaðist ÍF at fáa fyrsta málið. Sjúrður Pauli skeyt bóltin hegnisliga innfyri, har Hans Jákup smekkaði hann í netið til støðuna 1-0. Eitt frálíkt mál.
Rættiliga leingi leikaði javnt á, ikki tann nógva ferðin, og dysturin gjørdist ongantíð spennandi.
Ungi spælarin Poul Jacob Lundsbjerg kom inn fyri Boga Løkin.
Tá ið bert fáir minuttir vóru eftir, varð Hákun Edm. so óheppin at gera fríspark beint uttan fyri 16 meturin hjá EB/Streymi. EB/Streymur takkaði fyri og sendu bóltin í netið, so støðan varð 1-1.
ÌF hevði fleiri álop móti endanum av dystinum, men einki gav úrslit.
Eisini EB/Streymur stríddist fyri at fáa sigurðsmálið, men uttan úrslit.
EB/Streymur hevur nú 20 stig og er á 7. plássi og ÍF hevur 22 stig og er á 6.plássi í landskappingini.
Næstu dystur hjá ÍF verður móti TB í Suðuroy.
Skrivað hevur Signar á Brúnni


text:
NordikPensjón
Hvat er NordikPensjón?
NordikPensjón er ein heildarloysn innan pensjón. BankNordik bjóðar ein samlaðan pakka við samansparing og tryggingum, ið tú sum brúkari hevur ávirkan á og kanst seta saman júst eftir tínum ynskjum og til tann tørv tú hevur, tá tú kemur til pensjónsaldurin.
Hvørjar tænastur bjóðar NordikPensjón?
NordikPensjón er ein samlaður pakki við samansparing og tryggingum.
Tryggingar: Bólkalívstrygging, Trygging fyri hættisliga sjúku, Óarbeiðsføristrygging og Restskuldartrygging.
Samansparing: Røkt av tíni pensjónssamansparing, sum verður sett í virðisbrøv fyri at økja um møguleikan fyri størri avkasti.
Hvussu gerist eg kundi í NordikPensjón?
Set teg í samband við tín kundaráðgeva og bílegg ein fund, ella bílegg ein fund her.
Á fundinum ger ráðgevin eina persónliga tørvsgreining við støði í tínari støðu í dag og tekur hædd fyri viðurskiftum sum t.d. aldri, hjúnarstøðu, inntøku og væntaðum pensjónsaldri. Hesi og onnur viðurskifti ávirka hvussu tín pensjón verður samansett, hvussu stórt inngjaldið skal verða, og hvørjar tryggingar vit mæla tær til at tekna. Saman við tær seta vit tín pensjónspakka saman, soleiðis at hann er lagaður til tín tørv og eftir tínum ynskjum.
Hvørjar fyrimunir fái eg sum kundi í NordikPensjón?
Sum kundi í NordikPensjón fært tú fleiri fyrimunir. Tú fært eitt greitt yvirlit í Netbankanum, har allar upplýsingar um tína pensjónssamansparing eru tøkar. Tú fært eina pensjón, sum tú hevur ávirkan á, ein pensjónspakka, ið verður settur saman eftir tínum ynskjum og lagaður til júst tín tørv.
Eg eri ikki Nordik+ ella NordikPremium-kundi. Hvat kostar NordikPensjón fyri meg?
Prísir og tænastur eru at síggja í galdandi prísbók. Prísbókin er at finna á heimasíðuni - umframt á øllum deildum bankans.
Hvussu nógv spari eg við at verða kundi í NordikPensjón?
Við NordikPensjón rindar tú einki árligt umsitingargjald, um tú ert Nordik+ ella NordikPremium-kundi. Hjá okkum fer minni peningur til umsiting, harvið fer meira beinleiðis í tína samansparing. Harumframt er tryggingarkostnaðurin 10 % lægri í mun til kostnaðin í dag.
Hvørji viðurskifti verða tikin við í tørvsgreiningina?
Persónliga tørvsgreiningin, ið verður týðandi partur av pensjónsráðgevingini, tekur støði í tíni støðu í dag og tekur m.a. hædd fyri aldri, hjúnastøðu, inntøku, tiltøkupeningi, væntaðum pensjónsaldri og tíni samlaðu fíggjarstøðu. Hesi viðurskifti og onnur ávirka, hvussu tín persónligi pensjónspakki verður settur saman, soleiðis at hann hóskar júst til tín og tey ynski, tú hevur til tína pensjónstilveru.
Hvørjar treytir fylgja við, tá eg havi mína pensjónssamansparing í NordikPensjón?
Peningurin er bundin, til tú nært eftirlønaraldur, og øll inngjøld verða skattað við inngjald. Um tú doyrt, áðrenn peningurin er útgoldin, fellur samansparingin til næsta avvarðandi, um annað ikki er avtalað.
Eg havi í dag mína pensjónssamansparing í Persónligari PensjónsRøkt. Verður henda samansparingin flutt til NordikPensjón?
Ja. Tín samansparing í Persónligari PensjónsRøkt verður sjálvvirkandi flutt til NordikPensjón. Er tú Nordik+ ella NordikPremium-kundi, skal tú ikki longur gjalda árliga umsitingargjaldið av tíni samansparing.
Hvørjar tryggingar kann eg tekna sum kundi í NordikPensjón?
Við NordikPensjón hevur tú møguleika fyri at tekna eina Bólkalívstrygging, ið kann víðkast til at fevna um Trygging fyri hættisliga sjúku og Óarbeiðsføristrygging. Eisini er møguligt at tekna eina Restskuldartrygging.
Hvør kann tekna Bólkalívstrygging?
Allir persónar, ið ikki eru fyltir 51 ár, kunnu tekna eina Bólkalívstrygging. Fyri at fáa hesa trygging er tað ein treyt, at tú ert arbeiðsfør/ur, frísk/ur og lýkur heilsutreytirnar.
Hvussu tekni eg tryggingarnar?
Tú kanst fylla út eitt tekningarblað, sum liggur á heimasíðuni og lata tínum ráðgeva tað, ella tosa við tín ráðgeva um at tekna lívstryggingar, tá tit halda fund um NordikPensjón. Tað eru tvey ymisk tekningarbløð: eitt fyri Restskuldartrygging og eitt fyri Bólkalívstrygging, har Trygging fyri hættisliga sjúku og Óarbeiðsføristrygging kunnu veljast sum ískoyti. Í sambandi við at tú teknar tryggingarnar, verður tú eisini biðin um at útfylla eina heilsuváttan og møguliga onnur oyðubløð.
Hvør fær peningin, ið eg havi spart saman í NordikPensjón, um eg doyggi áðrenn pensjónsaldur?
Um tú doyrt, áðrenn tú hevur fingið útgoldið peningin, sum tú hevur spart saman í NordikPensjón, verður hann útgoldin til næstu avvarðandi, um ikki onnur avtala er gjørd. Næstu avvarðandi eru í nevndu raðfylgju:
- Hjúnafelagi
- Lívsarvingar
- Arvingar sambært testamenti
- Arvingar sambært lógini
Um tú ynskir at gera aðra avtalu, kann hetta gerast skriftliga á fundi við tínum kundaráðgeva.
Hvør fær peningin frá Bólkalívstryggingini, um eg doyggi í tryggingartíðini?
Lívstryggingin verður útgoldin til tíni næstu avvarðandi, um tú doyrt í tryggingartíðini, um ikki onnur avtala er gjørd. Næstu avvarðandi eru í nevndu raðfylgju:
- Hjúnafelagi
- Lívsarvingar
- Arvingar sambært testamenti
- Arvingar sambært lógini
Um tú ynskir at gera aðra avtalu, kann hetta gerast við at fylla út oyðublaðið "Broyting av tilskilan" og lata tínum kundaráðgeva tað. Kundaráðgevin sendir síðani oyðublaðið til tryggingarveitaran LÍV.
Hvør fær peningin frá Restskuldartryggingini, um eg doyggi í tryggingartíðini?
Tryggingarupphæddin verður goldin inn á tína skuld í BankNordik, um tú doyrt í tryggingartíðini. Er tryggingarupphæddin hægri enn skuldin, verður avlopið goldið beinleiðis til næsta avvarðandi, um ikki onnur avtala er gjørd. Næstu avvarðandi eru í nevndu raðfylgju:
- Hjúnafelagi
- Lívsarvingar
- Arvingar sambært testamenti
- Arvingar sambært lógini
Um tú ynskir at gera aðra avtalu, kann hetta gerast við at fylla út oyðublaðið "Broyting av tilskilan" og lata tínum kundaráðgeva tað. Kundaráðgevin sendir síðani oyðublaðið til tryggingarveitaran LÍV.
Kann eg fáa samansparingina í NordikPensjón útgoldna í úrtíð?
Tað veldst um, hvat slag av pensjónssamansparing tú hevur. Um talan er um privata samansparing, ið er inngoldin áðrenn 2014, er møguligt at velja at fáa samansparingina útgoldna í úrtíð. Um talan er um samansparing, ið er inngoldin eftir 2014, er peningurin sum útgangsstøði bundin til pensjónsaldur, men við eini læknaváttan og/ella góðkenning frá TAKS er ein møguleiki fyri at fáa samansparingina útgoldna í úrtíð.
Kann eg sjálv/-ur vera við til at avgera, hvørji virðisbrøv samansparingin verður sett í?
Um tú velur at seta sína samansparing í NordikPensjón, gert tú eina fulltrúaravtalu um, at íløguserfrøðingar í BankNordik seta tín pening í virðisbrøv og hava støðugt eftirlit við og røkta tínar íløgur, í samsvari við tín persónliga váðaprofil. Á henda hátt stendur tín pensjónssamansparing altíð har, sum bankin metir, at hon hevur bestu møguleikar fyri at geva tær eitt størri avkast. Hetta merkir samstundis, at tú ikki hevur ávirkan á samansetingina á virðisbrøvum.
Kann eg siga upp avtaluna, um eg ynski tað?
Tú kanst til eina hvørja tíð siga teg úr NordikPensjón uttan freist. Vanligu prísir bankans fyri tínar tryggingar eru galdandi frá tí degi, tá uppsøgnin fær gildi. Prísir bankans eru at finna í teirri til eina hvørja tíð galdandi prísbók, ið er at finna á heimasíðuni – umframt á øllum deildum bankans.
Um eg havi eina Restskuldartrygging og havi goldið mítt lán niður, fellur Restskuldartryggingin so burtur?
Nei, eingin trygging fellur burtur sjálvvirkandi. Men tú kanst altíð siga hana upp.


text:
Handilstreytir hja Havnar Bóltfelag
Havnar Bóltfelag
Gundadalur
100 Tórshavn
TLF: +298781904
CVR: 345385
Vøruúrvæl
Á okkara heimasíðu hevur tú møguleika at keypa árskort, merchandice, billettir til dystir v.m.
Gjalding
Havnar Bóltfelag modtager online betalinger med; Dankort, Visa/Dankort, Visa, Mastercard.
Tá talan er um fysiskar vørur, verður peningurin trektur av tygara konto, tá vøran verður send frá Havnar Bóltfelag. Tá tú keypir talgildar vørur, so sum kaffihald, verður fyrsta gjaldið trekt av kontuni beinanvegin, og síðani samsvarandi við treytirnar í haldinum.
Nýtur tú Visa Electron ella Mastercard Debit, verður peningurin afturhildin á tínari konto, samsvarandi við treytirnar fyri kortinum, til vit trekkja peningin ella avvísa gjaldingina.
Allar upphæddir á heimasíðuni eru við meirvirðisgjaldi.
Á heimasíðuni verða hesi gjaldoyru nýtt til prísáseting: Denmark – Kroner (DKK).
Havnar Bóltfelag nýtir ein tryggan gjaldsservara frá Nets, ið bronglar allar upplýsingar við SSL protokoll. Hetta merkir at tínar dátur eru tryggar, og ikki kunnu lesast av øðrum.
Heimasíðan hjá Havnar Bóltfelag verður somleiðis bronglað við SSL protokol.
Levering
Leveringstíðin fyri bíleggingar er 1-7 gerandisdagar.
Øki: Vørur verða sendar við Posta í Føroyum. Levering uttanfyri Føroyar verur rokna frakt til sendingina.
Frakt blívur rokna eftir vekt.
Iðrunarrættur
Um ikki annað er avtalað, ella verður upplýst við keyp, hevur tú 14-daga iðrunarrætt.
14 dagar eru at rokna frá tí degi vøran er leverað.
Tað er ikki iðrunarrættur á billettum.
Keypari rindar sjálvur fyri møguligan afturberingarkostna.
Um tú iðrar keypið, skal hetta boðast okkum frá í seinasta lagi 14 dagar eftir levering, og vøran skal vera okkum í hendi, seinast 14 dagar eftir at tú hevur boða okkum frá.
Iðrar tú keypið, skal hetta boðast frá á telduposti hb@hb.fo. Standardfrymilin skal útfyllast og viðfestast í teldupostinum (standardfrymilin finna tygum niðast á síðuni ”Handilstreytir”)
Standur á vøruni við afturbering
Keypari heftir sjálvur fyri virðisminking av vøruni, ið skyldast aðrari handfaring enn henni, ið er neyðug fyri at staðfesta um vøran er røtt. Hetta merkir at tú kanst royna vøruna, á sama hátt í tú kanst gera í einum fysiskum handli.
Er vøran nýtt á annan hátt enn lýst omanfyri, verður hon mett sum brúkt, og hevur harvið mist virðið. Hetta merkir, at um tú iðrar títt keyp, metir Havnar Bóltfelag um virðið, og endurrindar sambært hesi prísmeting.
Viðv. billetkeyp
Latingartíð – billettir
Atgongumerki og ein kvittan verða send við telduposti beinanvegin goldið er.
Iðranarrættur – billettir
Vísandi til “Forbrugeraftaleloven §17 stk. 2 saman við §9 stk. 2 nr. 2a” er keyp av atgongumerkjum ikki umfatað av iðranarrætti. Møgulig umsitingargjøld verða ikki endurgoldin.
Avgreiðslugjald – billettir
Eitt avgreiðslugjald verður kravt fyri hvørt bílagt atgongumerki.
Ábyrgd – billettir
Havnar Bóltfelag hevur onga ábyrgd ei heldur nakra endurgjaldsábyrgd fyri, at dystur verður steðgaður ella avlýstur vísandi til Fótbóltslógina og kappingarreglur, sum kappingarfyriskiparin hevur lýst.
Endurgjald
Keypari hevur 2-ára endurgjaldsrætt sambært føroyskari lóggávu. Endurgjaldið fevnir um øll brek, ið standast av framleiðslu.
Endurgjaldskrav skal boðast frá Havnar Bóltfelag í rímiligari tíð. Her verður mett at rímulig tíð er í mesta lagi tveir mánaðar eftir móttøku, um ikki annað er avtalað. Havnar Bóltfelag endurrindar í hesum føri møguligan flutningskostna.
Endurgjaldskrav dettur burtur um vøran er handfarin ella nýtt á skeivan hátt.
Áheitan um endurgjaldskrav skal sendast til:
Havnar Bóltfelag
Gundadalur
100 Tórshavn
Tlf.: +298781904
Endurgjaldskrav sent sum postkrav verður ikki móttikið.
Viðskifta- og privatlívspolitikkur
Persónsupplýsingar verða latnir hesum pørtum.
- Starvsfólkum og leiðslu hjá Havnar Bóltfelag
- Útvaldir og álítandi triðjamenn, ið nýta tínir persónsupplýsingar í sambandi við levering av vørum ella tænastuveitingum, ið tú hevur bílagt.
- Handilssamstarvsfelagar, ið skráseta og viðlíkahalda tína brúkarakontu
Tú kanst til eina og hvørja tíð strika tínar upplýsingar.
Fyri at strika tínar upplýsinar, skal Havnar Bóltfelag hava fylgjandi:
- Navn
- Bústað
- Telefonnummar
- Teldupost
Vit skráseta bert tínar persónsupplýsingar við tí endamálið at kunna veita tær tað tænastur vit selja.
Persónsupplýsingar sum eru skrásettar hjá Havnar Bóltfelag, verða goymdar í upp til fimm ár, og verða síðani strikaðar.
Tá vit savna persónsupplýsingar umvegis okkara heimasíðu, tryggja vit, at hetta altíð er við tínum samtykki, soleiðis at tú altíð ert kunnað/ur um hvørjar upplýsingar vit savna inn, og við hvørjum endamálið tær verða savnaðar inn.
Stjóri og starvsfólk hjá Havnar Bóltfelag hava atgongd til tær upplýsingar, ið verða skrásettar.
Ábyrgd av dátum hjá Havnar Bóltfelag: Havnar Bóltfelag
Viðskiftaupplýsingar verða ikki goymdar ella sendar bronglaðar.
Tú kanst altíð sýta fyri at tínar upplýsingar verða skrásettar. Tú hevur eisini rætt til at fáa innlit í hvørjar upplýsingar hjá tær eru skrásettar hjá Havnar Bóltfelag. Hesi rættindi hevur tú sambært Dátuverndarlógini, og fyrispurningar hesum viðvíkjandi skulu stílast til hb@hb.fo.
Farspor (cookies)
Vit nýta farspor á hb.fo við tí endamáli at betra um heimasíðuna og funkurnar, og harvið gera tína vitjan á síðuni so lætta sum gjørligt.
Tú kanst til eina og hvørja tíð strika farspor á tínari teldu. Les vegleiðingina her: Webshop Cookies og Privatlivspolitik.
Hagtøl
Vit nýta hagtøl á hb.fo, sum merkir at ein hagtalsskipan savnar upplýsingar um hvussu nógv vitjandi eru á heimasíðuna, hvaðani tey koma frá, og hvar tey fara av aftur heimasíðuni v.m.
Hagtølini verða einans nýtt til at betra um heimasíðuna hjá Havnar Bóltfelag.
Kæra til Dátueftirlitið
Tú hevur rætt til at kæra til Dátueftirlitið, um tú ert ónøgdur við okkara viðgerð av tínum persónupplýsingum. Tú finnur samskiftisupplýsingarnar hjá Dátueftirlitinum á heimasíðuni www.dat.fo.
Brúkaravernd
Les meira um brúkaravernd tá tú keypir umvegis gjaldsskipan frá Nets: https://www.nets.eu/GDPR
Klagur
Klagur skulu sendast til Brúkaraumboðið, Skálatrøð 20, Postrúm 73, FO-110 Tórshavn.
Iðrunarfrymil
(hesin frymil skal fyllast út og sendast til hb@hb.fo um iðrunarrætturin er galdandi)
– Til [Havnar Bóltfelag, Gundadalur, FO-100 Tórshavn, Føroyar, hb@hb.fo]:
– Eg (*) vil hervið boða frá at eg (*) vil gera nýtslu av mínum iðrunarrætti, í samband við keyp av fylgjandi vøru ella tænastu:
– Navn á vøru (*)
– Bíløgd tann (*)/móttikin tann (*)
– Navn á keypara (Forbrugernes navne)
– Bústaður hjá keypara (Forbrugernes adresse)
– Undirskrift hjá keypara (Forbrugernes underskrifter) (kun hvis formularens indhold meddeles på papir)
– Dagfesting


text:
Tíðindi
-
Stytt arbeiðsvika førir neyvan til munandi prísvøkstur
Stytt arbeiðsvika førir neyvan til munandi prísvøkstur Røddir hava verið frammi um, at ein stytting av arbeiðsvikuni fer at…Sí meira »
-
Álitisfólkaskeið
Álitisfólkaskeið var í húsum felagsins 11. okt. Dánjal Egilstoft frá Gjaldstovuni, hevði eina framløgu um appina “My plan”, ið er…Sí meira »
-
Løn til næmingar
LØN TIL NÆMINGAR Tað er sjálvandi stórt spell, at løn undir útbúgving, ikki kom á fíggjarlógina í ár, hóast vit…Sí meira »
-
Nógv bíligari at stytta arbeiðsvikuna í 37 tímar
Nettokostnaðurin av at stytta arbeiðsvikuna á almenna arbeiðsmarknaðinum niður í 37 tímar er 104 mió, og ikki 750 mió, sum…Sí meira »
-
37 tíma arbeiðsvika – betri trivnaður og familjulív
Tað er ein sera góð íløga fyri føroyska samfelagi at stytta arbeiðsvikuna. Við 37 tíma arbeiðsviku fáa vit størri trivnað…Sí meira »
-
Elisabeth Joensen havt 25 ára starvsdag
Heilsuhjálparafelag Føroya, ynskir Elisabeth hjartaliga til lukku við 25 ára starvsdegnum, og vilja vit takka fyri gott samstarv øll árini.Sí meira »
-
Styrkið røktina
Styrkið røktina Heilsuhjálparafelag Føroya hevur í dag handað Kommunala Arbeiðsgevarafelagnum krøvini og vónar, at vit fáa skjótar og góðar samráðingar. Ongantíð…Sí meira »
-
Summarfrítíðin
Heilsuhjálparafelag Føroya er stongt frá 26. Juli til og við 13. august 2021. Opið er aftur sum vanligt 16. august…Sí meira »
-
Heilsuhjálparafelag Føroya, hevur sagt sáttmálan við Kommunala Arbeiðsgevarafelagið upp.
Heilsuhjálparafelag Føroya, hevur sagt sáttmálan við Kommunala Arbeiðsgevarafelagið upp. Sáttmálin fer úr gildi 1. oktober 2021. Felagið roknar við,…Sí meira »
-
Álop á okkara vunnu rættindi
36 fakfeløg samdust fyrrapartin fríggjadagin um at seta tiltøk í verk fyri at mótmæla tí grova álopi, sum landsstýrið ætlar…Sí meira »


text:
Klaksvíkar kommuna hevur síðani fyrra heimsbardaga arbeitt fram ímóti at fáa eitt vatnorkuverk til íbúgvarnar og kommunurnar í Norðoyggjum. Tað var við nógvum mótgangi, at kommunan stríddist fyri hesum ynski, men leingi er tað, ið væl skal vera.
Eftir fleiri samráðingar og orðaskifti ímillum nevndarlimir og verkfrøðingar, vóru fleiri møguleikar á Borðoynni til staðseting av komandi elverkinum.
Tað vóru tríggjar vatnorkukeldur, ið G. Sætersmoen vísti á, og vóru tað Stórá, Svartidalur og Gravará. Av teimum trimum var Stórá mett at vera besta valið.
Arbeiðið byrjaði í mai 1930. Tað vóru langir dagar fyri arbeiðsfólkið. Tímalønin ljóðaði á 85 oyru og ongin var løn fyri yvirtíð. Arbeiðið dró út og ætlanin um at leggja ljós til jóla í Klaksvík var ikki hildin.
Vatnorkuverkið á Strond stóð liðugt 14. juli í 1931, og Klaksvíkingar kundu fáa gagn av elektrisiteti. Í fyrsta umfari var tað bert Klaksvík, sum fekk streym frá elverkinum. Seinni var hetta útbygt til at lata streym til aðrar bygdir í Norðoyggjum. SEV yvirtók vatnorkuverkið á Strond í 1960.
Tørvurin á elorku vaks skjótt, og verkið á Strond er seinni útbygt við motorum.